...да чоп этилган 6:03 17 июн 20216:03 17 июн 2021\nРоссия ва АҚШ президентлари Женевада гаплашиб бўлишди. Дунёнинг икки ядровий қудрати Украина, Навальний, инсон ҳуқуқлари ва яна қатор масалалар ҳақида сўзлашишди. Аммо нимага эришишди? Путин ҳам Байденга ҳадя бердими?\n...да чоп этилган 12:02 4 январ 202112:02 4 январ 2021\nЎзбекистон учун "хавфсизлик муҳим", Россия нима билан огоҳлантирди?\nЎзбекистон учун "хавфсизлик муҳим", Россия нима билан огоҳлантирди? – Олий Мажлис Сенати раиси биринчи ўринбосарининг бу сўзлари Россия Ташқи ишлар вазирининг навбатдаги огоҳлигидан унча кўп ўтмай янгради.\n...да чоп этилган 12:14 9 декабр 202012:14 9 декабр 2020\nСурияда яна қанча ўзбекистонлик қолган? – Ўзбекистон, Мирзиёев ва Яқин Шарқ\nСурияда яна қанча ўзбекистонлик қолган? – Бугун худди шу савол яна кун тартибига чиққан. Расмий Тошкент кеча яна юзга яқинини олиб келган. Аммо яна қанча ўзбекистонлик ортда қолган? Сурия ва Ироқда ИШИД сафларида жами 1500 нафар ўзбекистонлик жангарининг жанг қилгани, уларнинг аксарияти ўз оиласи билан экани ишонилган.\n...да чоп этилган 8:03 3 декабр 20208:03 3 декабр 2020\nЭрон ўз жавобини бердими? Бу қанчалар хатарли?\nЭрон ўз жавобини бердими? - Эрон БМТ назоратчиларининг ядровий сатҳларига киришини тақиқламоқчи. Уранни янада кўпроқ бойитмоқчи. Эрон парламенти бош ядрочи олими ўлдирилиши ортидан янги қонунни маъқуллади. Муҳсин Фахризода суиқасд қурбони бўлганди.\n...да чоп этилган 7:01 30 ноябр 20207:01 30 ноябр 2020\nАҚШ ва Хитой янги уруш бошлашмоқда: қайси давлат ким тарафга ўтади? - видео\nАмерика ва Хитой аллақачон янгича уруш бошлаб юборишган. Қайси давлат энди ким тарафга ўтади? Дунёдаги бу икки қудратли давлат ўртасидаги совуқ уруш қизиб кетса, оқибати қандай бўлади? Сиз ундан нима кутасиз? Видеоянгиликлар.\n...да чоп этилган 12:10 20 ноябр 202012:10 20 ноябр 2020\nШавкат Мирзиёев таваккал қилмадими? Янги Ўзбекистон ва сиёсат\nШавкат Мирзиёев таваккал қилмадими? – Янги Ўзбекистон президенти Афғонистон билан янада яқинлашмоқчи. Савдони кучайтириб, қатновни кўпайтирмоқчи. Трамп эса, тезда Афғонистондаги қўшинлари сонини кескин камайтирмоқчи. Ҳатто буткул олиб чиқиб кетмоқчи. Афғонистон, йилларки, дунёнинг энг йирик ўзбек жангари гуруҳи бошпана топиб келаётган давлати бўлади.\n...да чоп этилган 8:39 30 октябр 20208:39 30 октябр 2020\nАфғонистонда бир ҳафта: Ҳозир жон сақлаш осонми? - Бугунги вазият\nАфғонистонда бир ҳафта: Ҳозир жон сақлаш осонми? - Ўзбекистон минтақанинг беқарор Афғонистонга бевосита чегарадош учта давлатидан биттаси саналади. Дунёнинг ўз вақтида энг йириги экани айтилган ўзбек жангари гуруҳи - Ўзбекистон Исломий ҳаракати бошпана топган мамлакати бўлади.


Брауннинг айтишича, Вашингтон АҚШ ҳарбий салоҳиятига тенг келувчи салоҳиятга эга давлат билан тўқнаш келиши мумкин. Ва у амеприка қўшинлари сўнгги икки ўн йилликда олиб борган ҳаракатлардан кескин фарқ қилади.\nТОШКЕНТ, 12 сен - Sputnik. АҚШ бўлажак урушни қудрати жиҳатдан ўзига тенг держава билан олиб боради ва у улкан қурбонларга сабаб бўлиши мумкин, деб ҳисоблайди америка ҲҲК штаб раҳбари Чарльз Браун. Унинг "Ўзгаришларни тезлаштириш ёки бой бериш" мавзусидаги докладидан иқтибослар Defense News порталида келтирилган.\n"Бу уруш": Берлин ва Варшаванинг Навальный бўйича қизиқ суҳбати эълон қилинди\n"Биз урушни Иккинчи жаҳон уруши даврида юз берган жанговар йўқотишлар ва халққа қарши хатарларга ўхшаш хавфлар билан олиб боришга тайёр бўлишимиз керак", - деган Браун.\nШтаб раҳбарининг таъкидлашича, аввалги раҳбариятнинг қарорлари Ҳитой ва Россия билан бўлаётган шиддат билан ўзгарувчи пойгада зарур бўлган натижаларга эришишга имкон қолдирмаган.\nРошаль коронавирус пандемиясини биологик урушнинг тайёргарлиги деб атади\n"Келажакдаги уруш қирғоқларимиздан четда қолмайди", - дея хулоса қилган америка ҲҲК штабининг янги раҳбари.\nТаъкидланишича, Браун ҲҲК ривожлантириш юзасидан ўз қарашлари ҳақида 14 сентябр куни маълумот беради.\nЧарльз Браун штаб қўмондонлигини 6 август куни қабул қилиб олган.


Ироқ шимолидаги Мосул шаҳрида бугун яна отишма бўлиб ўтди.\n23 октябр 2020, Тошкент вақти: 17:13\nМаълумотларга қараганда, Америка ҳарбийлари шаҳар марказидаги банкни талон-тарож қилмоқчи бўлганларга қарата ўқ узганлар. Тафсилотлар ҳозирча аниқ эмас.\nАмерика қўмондонлиги кеча Мосулда камида 7 ироқлик ўлдирилгани ҳамда бир неча киши яраланганини расман тасдиқлади. Генерал Винсент Бруксга кўра, шаҳарда бўлиб ўтган намойиш иштирокчиларидан баъзилари Америка аскарларига қарата ўқ узганлар. АҚШ ҳарбийлари ўт очишга мажбур бўлганлар.


Ўзбекистондаги бензин тақчиллиги импорт камайгани билан изоҳланмоқда\n23 октябр 2021, Тошкент вақти: 00:59\n14 июл куни Тошкентнинг барча АËҚШларида яна узундан-узун навбатлар ҳосил бўлди.\n14 июл куни Тошкент шаҳридаги ёқилғи қуйиш шаҳобчаларида ёппасига бензин тақчиллиги кузатилди. 15 июлдан бошлаб Тошкентда яна бензин пайдо бўлди¸ 16 июл куни эса аксар шаҳобчаларда бензиннинг ярим кунлик сотувга етгани айтилмоқда. Айни пайтда вилоятларда вазиятнинг янада оғирлиги кузатилмоқда.\n14 июл куни Тошкентдаги ёқилғи қуйиш шаҳобчаларининг айримлари тушгача ишлади, аксарияти кун бўйи ёпиқ бўлди.\n“Polimer savdo” АЁҚШ ходимасига кўра, бензин тақчиллиги шаҳардаги барча ёқилғи қўйиш шаҳобчаларида бирдек кузатилди.\n- Йўқ¸ кеча бўлмади бензин. Бугун бор. Кеча шаҳар бўйича бўлмади, дейди АЁҚШ ходимаси.\n“ZTE Petrol” АЁҚШ ходими эса кейинги икки кун давомида бензин бўлмаганини айтади.\n- Йўқ¸ бензин йўқ эди икки кундан бери. Бугун эрталаб келди, дейди “ZTE Petrol” ходими.\n“Keen oil business” АЁҚШ ходимига кўра, кеча Чинобод нефт базаси бензин тарқатмагани учун шаҳобчаларда бензин бўлмаган.\n- Чунки базада бензин йўқ эди. Бизлар Чинобод нефт базаси билан ишлаймиз. Чинобод базаси маҳсулот чиқармади. Бизларга бермади. Берса¸ бизлар олиб келиб сотамиз. Заводдан базанинг ўзига ҳам келмабди. Сабаби заводдан маҳсулот кам келаяпти. Шаҳар талабига етмаяпти. База кеча олиб келмади бизларга. Остаткани сотдик. Тугади. Бугун базага келибди. Энди олиб келди сотаяпмиз, деди суҳбатдош.\nБиз Тошкентдаги Arbus, Max petrol service, Nishona-Bisnes, Perfect petrol, Poytaxt-Oil, Al safina, Афзал автотаъминот, Вива фарм каби жами 15 та ёқилғи қуйиш шаҳобчаси билан телефон орқали боғландик. Ушбу шаҳобчалар ходимларидан аниқлаганимиз бўйича, уларнинг барчасида 14 июл куни бензин тақчиллиги кузатилган.\nМаълум бўлишича, Тошкентдаги АЁҚШларнинг аксарияти шаҳардаги Чинобод нефт базасидан бензин олишади.\nШу кунларда об-ҳавонинг исиб кетгани туфайли Чинобод нефт базаси фақат кечаси бензин тарқатаяпти экан.\nБаза кечаси ишлагани боис бўлса керак кундузи Чинобод нефт базаси телефонларига ҳеч ким жавоб бермади.\nПойтахтдаги АЁҚШ лардан бирининг раҳбарига кўра, кейинги икки ой ичида нефт базаларидан олинадиган бензин миқдори кескин камайган.\nУ Тошкентдаги бензин тақчиллигини изоҳлар экан, бу ҳолатни "UzGazOil" шаҳобчаларининг ёпилиши билан боғлайди.\n- Биринчи сабаби¸ кам бензин бергани. Иккинчи сабаби¸ олаëтган одам жуда кўп. Олдин бемалол эди. Икки машина олардик. Бу икки машина беш тоннадан 10 тонна бўларди. Ҳозир бир машина қисқартирилган.\nОзодлик: Қачондан қисқартирилди?\n- Икки ойча бўлиб қолган. UzGazOil лар ëпилишни бошлагандан кейин қисқаришни бошлади. Лекин оладиган клиентлар кўпайди. UzGazOil нинг ҳам анча клиенти бор эди. Ҳаммаси энди бензин олиш учун бошқа шаҳобчаларга бораяпти.\nОзодлик: Ҳозир UzGazOil ни очилди дейишаяптику.\n- Ҳаммаси ҳам очилгани йўқку. Шаҳарда ярмидан кўпи ёпиқ турибди ҳали, деди суҳбатдош.\n“Ўзбекнефтегаз” миллий холдинг компанияси ходими мамлакатда бензин тақсимоти масаласи билан “Ўзнефтмаҳсулот” акциядорлик компанияси шуғулланишини айтиб, бу борадаги саволларимизни уларга беришимиз лозимлигини билдирди.\n“Ўзнефтмаҳсулот” акциядорлик компанияси ходимларидан бири билан телефон орқали боғланганимизда, у бензин таъминотидаги узилишлар бўлаётганини тан олиб, бунга уч хил сабабни келтиради.\n- Биринчиси¸ ҳозир ГАИлар машиналардан лицензияланмаган газ қурилиш ускуналарини олиб ташлашдию. Кўпчилик газ арзон деб газ оборудованиесини қўйиб олишган машинага. Ноқонуний қўйиб олганлар ҳам бор эканку. Ўшаларни олиб ташлагани ҳисобидан бу машиналар яна бензинга ўтди ва натижада бензинга талаб ортиб кетди.\nИккинчиси¸ озгина газнинг нархи кўтарилганлиги ҳисобидан ҳам одамлар бензинга ўтди.\nЛекин тенденция темп рост бўлаяпти Тошкент бўйича. Фақат сунъий равишда талаб кўпайиб қолганига фойдаланадиган чиройли тадбиркорларимиз ҳам бор. Бизларда ҳамма нарса етарли. Фақат кимдир фойдаланаяпти. Сунъий равишда ажиотаж қилишлиги мумкин. Мен бир нарса дея олмайман. Ўтган йилгига олиб қарасангиз ҳам биз яхши етказиб бераяпмиз. Ошиғи билан етказиб бераяпмиз. Тошкентнинг ҳар кунлик потребности 900 тонна. Биз ҳозир ҳар куни 1200-1300 тонна чиқараяпмиз. Бунга қўшимча вилоятга ҳам 700 тонна чиқараяпмиз, деди “Ўзнефтмаҳсулот” акциядорлик компанияси ходими.\nСоҳа мутасаддиларидан бири Озодлик билан суҳбатда кейинги пайтда Ўзбекистонда транспорт воситаларининг кўпайишини бензин таъминотидаги узилишларга рўкач қилади.\n- Ишлаб чиқариш камаймаган. Техника кўпаяяпти. Ишлаб чиқариш ўтган йилгидан кўп бўлган. Менинг ўзимнинг ҳам анализларим бор. Ўтган йил олти ойга нисбатан бу йил олти ойда деярли уч баробар кўп бензин реализация бўлаяпти, деди суҳбатдош.\nМустақил таҳлилчи Сайфулла Зикиров “Зеромакс” ширкатининг алғов-далғов қилинишининг мамлакатда бензин тақчиллигига бевосита алоқаси бўлиши мумкин деган фикрда.\n- "Зеромакс"ни жуда қаттиқ текшириб юборишганининг ҳисобидан ҳам бензин камайган бўлиши мумкин деган эҳтимол бор. Кўп бўлгани йўқ ҳали текширишганига. Миродил ака деган раҳбарни ҳам бир қамаб¸ бир қўйиб юбориб шунақа ишлар бўлди. Шунинг ҳам таъсири бўлди деган фикрдаман. Чунки ўша пайтда "UzGazOil" ëпилганида ҳам Ўзбекистонда худди шу ҳолат кузатилганди. Ҳозир ҳам шунга ўхшаш нарсалар бўлаяпти, дейди Сайфулла Зикиров.\nАйни пайтда, Тошкентда собиқ “Зеромакс” ширкатига қарашли ва давлат тасарруфига ўтказилган “UzGazOil” ёқилғи қуйиш шаҳобчалари давлат томонидан ижарага берилиши мумкинлигига оид хабарлар ҳам пайдо бўлди.\nБухоро нефтни қайта ишлаш заводининг исми келтирилишини истамаган муҳандиси бензин тақчиллигини "Зеромакс" ширкати билан боғлаш каби иддоларини рад қилар экан, бензин таъминотидаги узилишларни хом-ашё етишмаслиги билан изоҳлайди.\n- Қисқаси¸ республикамизда хом-ашë танқислигидан шунақа вазият юзага келаяпти. Шунинг учун четдан олиб туриш масалалари билан раҳбарият ҳозир шуғулланаяпти. Четдан олиб киришда ўзига яраша катта муаммолари бор. Ҳозир шу бўйича юқори ташкилотларнинг ўзи шуғулланаяпти. Энг асосий муаммоимиз хом-ашë камайганлиги.\nОзодлик: Хориждан олиб келиш деганда қайси давлатни назарда тутаяпсиз?\n- Қозоғистондан¸ Россиядан¸ Туркманистондан сотиб олиш. Бунинг учун катта валюта маблағи керак бўлади.\nОзодлик: Ҳозир хориждан олиб келиш масаласи ҳал бўлдими?\n- Шу масала бўйича ҳозир раҳбарият шуғулланаяпти. Контрактлар¸ бошқа нималарнинг проработкаси бўлган. Валюта ажратиш масаласида ҳозир иш олиб борилаяпти, дейди Бухоро нефтни қайта ишлаш заводи муҳандиси.\nҚозоғистонлик таҳлилчи Бахтиёр Аҳмедовга кўра, Ўзбекистонда фаолият юритаётган Бухоро ва Фарғона нефтни қайта ишлаш заводларининг иккаласи ҳам Қозоғистон нефтидан фойдаланиб келаяпти.\nЛекин таҳлилчига кўра, Қозоғистон жорий йилнинг 15 майидан бошлаб нефт маҳсулотлари экспортини тақиқлагани Ўзбекистонда бензин қаҳатлашишига олиб келган.\n- Бухоро нефт ишлаб чиқариш заводи борку, шу аниқ миқдорда билмадим нечадир миқдорда Қозоғистон нефтини олади. Шу нефтни ишлатиб шундан бензин чиқаради. Қозоғистон ГСМни четга чиқаришни тақиқлаб қўйган. Шу тақиқлангани яна чўзилди. Қачонгачалигини ҳеч ким билмайди. Шундан нефт Ўзбекистонга бормай қўйган. Шундан муаммолар пайдо бўлган. Бу муаммони ҳозир ечиб бўлмайди. Ўзбекистонда ўтган йили 5 миллион тонна нефт топилган. Лекин бу нефт Ўзбекистон эҳтиëжини қоплашга етмайди. Нимага десангиз Ўзбекистоннинг заводлари 11¸2 миллион тонна нефт ишлаб чиқариш қувватига эга. Топилгани ярмига ҳам етмайди. Шу пайтгача Қозоғистон нефти орқали улар ички эҳтиëжларини қондириб келган, дейди Бахтиёр Аҳмедов\nҚозоғистон ҳукумати дастлаб нефт маҳсулотлари экспортини жорий йилнинг 1 июлига қадар тақиқлаган ва буни мамлакат ички бозорини ҳимоялаш мақсади билан изоҳлаганди. Эндиликда ушбу тақиқ жорий йилнинг 1 ноябрига қадар узайтирилди.\nЎзбекистонлик ва россиялик иқтисодчилар таҳлилларида келтириладиган маълумотларга таянадиган бўлсак, Ўзбекистонда йилига 6 миллион, баъзи манбаларга кўра эса 8 миллион тонна ҳажмида нефт олинади.\nЎзбекистонда қазиб олинаётган нефт ва газнинг асосий қисми мамлакат ички эҳтиёжи учун сарфланиши айтилади.\n“Ўзбекнефтегаз” миллий холдинг компаниясиси расмий сайтида эълон қилинган маълумотларга кўра, мамлакатда қазиб олинган нефт Ўзбекистондаги 3 та завод – Олтиариқ, Фарғона ва Бухоро нефтни қайта ишлаш заводларида қайта ишланади. Аммо бу заводларда йиллик қайта ишланадиган нефт ҳажмига доир маълумотларни расмий сайтдан топа олмадик.


Ўзбекистондаги туғруқхоналарда айниқса порахўрлик кучайгани айтилади\n"Баҳс майдони"нинг навбатдаги сонига ушбу мавзуни танлашга Озодликнинг "Эркин микрофон"ида билдирилган фикрлардан бири сабаб бўлди.\n“Болам касал бўлиб, дўхтирга олиб бордим. Биринчи дўхтир кўриб, тўрт ярим минг сўм сўради. Андиша қилиб бердим. Анализга юборди. У дўхтир ҳам пул олди. Андиша қилиб, индамадим. Рентгенга юборишди, унга ҳам тўлашга тўғри келди. Киссамда бир тийин қолмади. Яна пул сўрашган эди, кейин ёрилдим. Ахир бизда тиббий хизмат бепул-ку. Кейин поликлиника бош врачига чиқиб, ҳаммангни устингдан ёзаман, деб тўполон қилдим. Бош врач: "ўзингизни босинг" деб чиқиб кетди ва барча тўлаган пулларимни қайтариб олиб берди. Булар андишани отини қўрқоқ қўйишди, лекин ўзбекнинг андишаси тугаса ёмон бўлади”, деди наманганлик Баҳром.\nБиргина наманганлик Баҳром эмас, балки Озодлик радиосига мурожаат қилган кўпчилик ўзбекистонликлар бугун дўхтирлар аксарият ҳолларда беморни бепул даволамаслиги, доим пул ёки бошқа бир нарса таъма қилиши ҳақида гапирадилар.\nЎзбекистон тиббий хизмат кўрсатиш текин эканлигига қарамай, оддий поликлиникаларда, туғруқхонларда порахўрлик урчиётгани айтилади. Тингловчиларга кўра, ҳозир ўтказилаётган жарроҳлик амалиётлари фақат пора бериш билан амалга оширилмоқда.\nБироқ, Озодлик билан микрофонсиз суҳбатлашган дўхтирлардан бири уларни пора олишга мажбур қилаётган омиллар борлиги, озгина маошнинг ўзига тирикчилик қилиш қийин бўлиб қолгани ҳақида гапирган эди.\nАммо, духтурга иши тушган одамлар уларнинг нафси тобора ҳакалак отиб бораётганидан шикоят қиладилар.\nХўш, бугун Ўзбекистондаги поликлиника, беморхона ёки туғруқхоналарга иши тушган одамлар порасиз даволана оладими?\nДўхтирлар бугун беморларни текинга даволайдими?\nБеморнинг ёки унинг яқинларининг ўз ҳуқуқини талаб қила олмаслиги бу ўзбекнинг андиша қилишими ёки қўрқоқлиги?\nТиббиёт соҳасини порахўрликдан тозалаш учун нима қилиш керак?\nНавбатдаги Баҳс майдонида ана шу саволлар устида мунозара юритилди.\nБаҳсда Самрқанд вилоятининг Каттақўрғон туманидаги болалар шифокори Абдурайим Бозоров, Наманган вилоятининг Поп туманидан терапевт-шифокор Баҳодир ака, хоразмлик тингловчи Қаҳрамон Матёқубов ва тошкентлик иккинчи гуруҳ ногирони Абдуқаҳҳор Мусаев иштирок этди.\nАбдуқаҳҳор Мусаев: -Бу врачлар шаънига туҳмат эмас. Бошимдан ўтганини гапиряпман. Ҳамза туманида Эргашев номли поликлиника бор. Мисол учун ўзим яқинда болнисага ётиш учун бордим. Эшигига катта қилиб ёзиб қўйган, хизматлар текин деб. Дўхтирни олдига кирдим, анализ топширинг, деди. Анализга кирсам 5 минг берасиз, деди. Кардиограмма қилдиргани кирдим. Бу ҳам 5 минг. Ана ёзиб қўйибсизларку бепул деб десам, энди бу қоғозда, дейди. Бу бир шингил холос, медицинанинг бошқа ҳамма соҳаларида хизматлар ҳам, қаровлар ҳам пуллик. буни исботлаб бериш жуда осон...\nАбдурайим Бозоров: -Бу нарса ҳар битта тумандаги тиббиёт бўлими бошлиқларига бориб тақалади. Тўғри, пора олиб ишлайдиган дўхтирлар ҳам бор, буни инкор қила олмаймиз. Ахир одамларнинг ўзлари келтириб беради. Лекин биз олмаймиз. Агар олганимизда ҳозиргидек велосипед эмас. балки баъзи дўхтирлардай супер мошинлар миниб юрардик...\nҚаҳрамон Матёқубов: -Йўқ, айбни фақат дўхтирлардан эмас, балки одамларнинг ўзларидан қидириш керак. Масалан, роддомда чақалоқ туғилса, суюнчи деб, фаррошдан тортиб бош врачини чўнтагигача пул тиқишади. Аслида бунинг сабаби бош врачлар. Бош врач бўлишлик ҳозир таниш-билишчилик ва катта пора эвазига бўляпти....\nБаҳодир ака: -Мушук офтобга текинга чиқмагандек, духтурлар ҳам текинга ишламайди деган гапда жон бор. Биз ўзбеклар сабаб ва оқибатни яхши тушунмаймиз. Бу оқибат. Жамиятнинг оқибати тиббиётда ҳам намоён бўляпти. Бутун амаллар ҳозир сотилаётгандан кейин, албатта порахўрлик бўлади-да. Лекин пора билан дўхтирларни тақдирлашни фарқига бориш керак. Бемор яхши бўлиб соғайгандан кейин хурсанд бўлиб бир ош қилиб беради, ёки бир совға беради. Лекин бу пора эмас, халқимиз шунга ўрганган. Лекин дўхтирларга ҳам осон эмас. Юзлаб комиссия бор, э юзлаб. Уларни ҳаммасини рози қилиш керак, зиёфат қилиш керак. Агар бу харажатларни врач чўнтагидан қилса оч ва яланғоч қолади.... бу жамиятнинг касали.....\nБаҳс майдони: Дўхтир текинга офтобга чиқадими?


16:20 / 04.02.2019 3177 pdf Ўқиш режими + -\n«Эй мўминлар, (берган қарзларингизни) бир неча баробар қилиб (олиш билан) судхўрлик қилмангиз! Аллоҳдан қўрқингиз! (Шунда) шояд нажот топгайсиз!» (Оли Имрон сураси, 130).\n«Судхўр бўлган кимсалар (қиёмат кунида қабрларидан) турмайдилар, магар жин чалган мажнун каби турадилар. Бунга сабаб уларнинг: «Байъ (олди-сотди) ҳам судхўрликнинг ўзи-ку?!» деганларидир» (Бақара сураси, 275).\nЯъни, улар Аллоҳ ҳаром қилган иш – судхўрликни ҳалол билдилар. Шу сабабли қиёмат қоим бўлиб, Аллоҳ одамларни қайта тирилтирган вақтда судхўрлардан ташқари барча одамлар қабрларидан тезда туриб кетадилар.\nСудхўрлар худди тутқаноғи бор одамдек ўринларидан туришлари билан йиқиладилар. Уларнинг дунёда судхўрлик орқали еган ҳаром нарсаларини Аллоҳ қиёмат кунида қоринларида кўпайтириб қўяди ва бу уларга оғирлик қилади. Улар турмоқчи бўладилар-у, бироқ йиқилиб тушаверадилар.\n«Пайғамбар соллаллоҳу алайҳи васаллам айтдилар: «Кечқурун (тушимда) икки кишини кўрдим. Улар келиб мени муқаддас ерга олиб чиқишди. Юриб-юриб қонли дарёга дуч келдик. Дарёда бир киши бор эди. Соҳилда бошқа киши ҳарсанг тош ушлаб турарди. Дарёдаги киши келиб чиқмоқчи бўлган эди, нариги киши тош билан оғзига уриб келган жойига қайтариб юборди. У қачон келиб чиқмоқчи бўлса, тош билан оғзига урар ва у яна олдинги жойига қайтиб кетар эди. «Дарёдаги киши ким?» деб сўраган эдим, «Судхўр», дея жавоб беришди» (Бухорий ривояти).\nСудхўр ўлган вақтидан то қиёмат кунигача қонли дарёда сузиб, тош билан «сийланади». Бу азоб барзах-қабрда бўлади. Бундан ташқари, Расулуллоҳ соллаллоҳу алайҳи васаллам судхўрни (фоиз еювчини), олдирувчини, котибни ва гувоҳ бўлувчининг ҳамммаси (гуноҳда) баробар», деганлар (Муслим ривояти).\nПайғамбар соллаллоҳу алайҳи васаллам айтдилар: «Қайси қавм орасида зино ва судхўрлик авж олса, улар ўзларига Аллоҳнинг азобини ҳалол қилган бўладилар» (Абу Яъло ривояти).\nАбдуллоҳ ибн Ҳанзала розияллоҳу анҳудан ривоят қилинади: «Расулуллоҳ соллаллоҳу алайҳи васаллам айтдилар: «Кишининг билатуриб судхўрликдан еган бир дирҳами ўттиз олти марта зино қилганидан оғирроқдир» (Имом Аҳмад, Табароний ривояти).\n«Расулуллоҳ соллаллоҳу алайҳи васаллам айтдилар: «Судхўрликнинг етмиш иккита тури бўлиб, уларнинг энг кичиги кишининг онасига яқинлик қилиши билан баробардир. Судхўрликнинг энг ярамаси эса, кишининг ўз биродари номусига тажовуз қилишидир» (Табароний ривояти).\nАбдуллоҳ ибн Масъуд розияллоҳу анҳу айтган эканларки: «Судхўрликда етмиш иккита гуноҳ бўлиб, уларнинг энг кичиги мусулмоннинг ўз онасига яқинлик қилиши билан баробар. Судхўрликдан топилган бир дирҳам ўттиздан ортиқ зино қилишдан оғирроқдир».\nЯна айтган эканлар: «Аллоҳ қиёмат кунида яхши-ю ёмонга туриш учун изн беради. Судхўрлар эса бундан мустасно. Чунки улар: «жин чалган – мажнун каби турадилар» (Ибн Абу Дунё, Бағавий ривояти).\nАбу Бакр Сиддиқ розияллоҳу анҳу айтганлар: «Фоиз олувчи (судхўр) ҳам, берувчи ҳам дўзахдадир».\nҚатода розияллоҳу анҳу айтадилар: «Судхўрлар қиёмат кунида жинни ҳолида тириладилар. Бу уларнинг аломати бўлиб, маҳшаргоҳдагилар уларни шундан таниб оладилар».\nХабарларда ворид бўлишича, судхўрлар ўз қилмишларида ишлатган ҳийлалари сабабли «шанба соҳиблари» каби ит ва тўнғиз суратида қайта тириладилар. «Шанба соҳиблари» ҳаддан ошган яҳудий кимсалар бўлиб, аввалига Аллоҳ уларни шанба куни балиқ овлашдан қайтарган эди. Улар ҳовузлар қазиб, шанба куни балиқларни унга қамаб олар ва кейинги куни овлар эдилар. Шундай ҳийла ишлатиб ҳадларидан ошганлари сабабли Аллоҳ уларни маймун ва тўнғизларга айлантириб қўйган эди.\nСудхўрлар ҳам ўзларича турли ҳийлаларни ишлатадилар. Аллоҳ таолога уларнинг ҳийлалари махфий эмас.\nАйюб Сахтиёний айтган эканлар: «Улар худди ёш болани алдамоқчи бўлгандек, Аллоҳни алдамоқчи бўладилар. Агар ишга онгли равишда ёндошганларида эди, ўзларига осон бўларди».\nИбн Масъуд розияллоҳу анҳу айтадилар: «Сендан қарздор киши бирон нарса ҳадя қилса, олма. Чунки бу иш судхўрликдир».\nҲасан розияллоҳу анҳу айтганларки: «Агар бир киши сендан қарздор бўлса, унинг хонадонидан еган нарсаларинг сенга ҳаром бўлади».\nИбн Масъуд розияллоҳу анҳу яна айтадилар: «Ким бир киши учун воситачалик қилса-ю унга (нариги киши) ҳадя берса, у (ҳадя) ҳаромдир. Қуйидаги ҳадис гапимни тасдиқлайди: «Ким бир киши учун воситачилик қилса, бунинг эвазига унга ҳадя беришса ва у ҳадяни қабул қилса, батаҳқиқ, у судхўрлик эшикларининг каттасига яқинлашган бўлади» (Абу Довуд ривояти).\nДин, дунё ва охират ишларида Аллоҳ таолодан афв ва офият тилаймиз.\nNargiza 11:05 / 03.10.2019\nЭрим судхорга йордам берип у судхор оган нарсасига шерик болип юрганиди шуни окип чикип эримга жонатим жудаям фойдали болди рахмат силарга\nЗулайхо 09:37 / 07.02.2019\nРахмат! Жуда катта ибрат!\nmirjaxon 22:24 / 06.02.2019\nяхши а"ло даражадаги мақола\n15:10 / 04.02.2019 3174\n11:00 / 05.02.2019 2908\n1485 11:05 / 21.07.2020\nиккинчи мақолаАллоҳ таоло Қуръони Каримда шундай деб марҳамат қилган .Эй Набий, жуфтларингга, қизларингга ва мўминларнинг аёлларига айт жилбобларини давоми...\n2787 17:00 / 17 январь\n2425 18:00 / 10.01.2019\nРасулуллоҳ соллаллоҳу алайҳи васаллам дедилар .Кимки билатуриб, отасидан бошқа кишини .отам, деб иддао қилса, унга жаннат ҳаромдир, Бухорий ривояти.Абу Ҳурайра давоми...\n1779 19:10 / 04.04.2019


Ўзбекистонда бир тоннадан зиёд наркотик ёқилди\n08 май 2021, Тошкент вақти: 20:36\nЎзбекистонда 1355 кг гиёҳванд моддаси йўқ қилинди.\nМамлакатда жорий этилган тартибга мувофиқ ашёвий далил сифатида қўлга киритилган гиёҳванд моддалар маҳкама жараёнидан сўнг, Ички ишлар вазирлиги ходимлари назорати остида махсус ўчоқларда ёқиб юборилади.\nХабарларга кўра, бугунги тадбирда 975 кг героин, 270 кг афюн ва 100 кгдан зиёд наша ёқиб юборилган.\nМаълум бўлишича, 1994 йилнинг май ойида Ўзбекистон расмийлари 14 тонна гиёҳванд моддани ёқиб юборганлар. Шу вақт мобайнида Ўзбекистонда жами 43750 кг гиёҳванд моддаси йўқ қилинган.


ИнтерФУТБОЛ :: Карнавал учун «фигура»...\nКарнавал учун «фигура»...\nВиареджо шаҳрида ўтказиладидан анъанавий карнавалда «Ювентус» етакчиси Криштиану Роналдунинг турли материаллар қоришмасидан ясалган улкан «фигура»си намойиш этилди. Диққатни тортадиган томони толали материаллар, қоғозпора, картон, елимлаш воситаси, крахмал ва гипс қоришмасидан ясалган сохта Роналду ҳаракатлана олади ва темир одамга ўхшайди.\n** Виареджо карнавали Италияда энг қизиқарли оммавий томоша - дам олиш тадбирларидан биридир. У дейлик, Венеция карнавилидек машҳур эмас, шунинг учун сайёҳларни нисбатан кам учратасиз. Лекин бутун шаҳар бўйлаб махсус аралашмадан ясалган турли «фигура»лар ҳаракатланади - жуда ёрқин томоша.\n** Карнавалнинг асосий мақсади - жамоатчиликни қийнаётган ўткир саволларни ўртага олиб чиқиш. Хусусан, бу йил табиатни муҳофаза қилиш, табақаланишсиз муҳаббат ва замонавий қаҳрамонларни улуғлаш масалалари асосий мавзулар сифатида танланди.\n** Жумладан, футбол оламидан Криштиану Роналду улуғланди. «Ювентус» ҳужумчисининг улкан «фигура»си Виареджо кўчалари бўйлаб, виқор билан ҳаракатланди. Бир қарашда, сохта Криш темир бўлакчаларидан ясалгандек кўринади, аммо унинг асосини оддий аралашмадан ҳосил бўлган материал ташкил қилади. Ҳайкал Роналдунинг барча машҳур хатти-ҳаракатларини намойиш эта олади.\n** Улкан «Роналду»ни кўришни истаганларда ҳали яна имконият бор: у 20, 23 ва 25 феврал (карнавалнинг ёпилиш куни)да такроран сайрга чиқади, Грета Тунберг ва Дональд Трамп «фигура»лари билан бирга.\n** Виареджо (Флоренциядан 100 км. узоқликдаги шаҳар)да 1873 йилдан буён карнавал ўтказилади. Ўшанда маҳаллий аристократлар шаҳар марказида карнавал парадини ўтказишга қарор қилишган ва камбағаллар бундан фойдаланиб, ўзгача кийинган ҳолда, сиёсатчилар ҳамда бойлар устидан кулишган.\n** Жорий йил ҳисоб бўйича 147-карнавал ўтказилмоқда. Фестиваль рамзи - масхарабоз Бурламакко. Уни 1930 йили италиялик рассом Умберто Бонетти ўйлаб топган.\n** 2006 йили карнавалда Марчелло Липпининг жаҳон кубогини кўтариб турган «фигура»си намойиш этилган. Дарвоқе, итальянларни мундиалда ғалаба сари етаклаган бу мураббий айнан Виареджодан, худди Пьерлуижи Коллина каби.\n** Карнавал кунлари шаҳарда Виареджо халқаро турнири ҳам ташкил этилади. Унда жаҳон клублари академиялари тарбияланувчилари қатнашишади. Ўтган йили бош соврин «Болонья» академиясига насиб этганди. Турнирнинг яна бир номи - «Карнавал кубоги».


Ўзбекистонда ҳам Жаҳон ҳунармандлари шаҳри унвонига эга шаҳар борми? - Халқ сўзи\nЎзбекистонда ҳам Жаҳон ҳунармандлари шаҳри унвонига эга шаҳар борми?\n17:30 06 Август 2019 Жамият\nТашкилий қўмита маълумотларига кўра, ушбу йирик санъат ва маданият форумида дунёнинг 73 мамлакатидан 500 дан ортиқ хунармандлар иштирок этиш таклифини билдирди. Бу ҳақида Фарғонадан мухбиримиз Элёржон Эҳсонов хабар берди.\nУнинг айтишича, Қўқон шаҳридаги “Бахт уйи” тантаналар саройи фестивалнинг матбуот маркази сифатида танланган. Бу ерда маҳаллий ҳамда хорижий оммавий ахборот воситалари ходимларининг маълумот узатишлари учун замонавий компьютерлар, юқори тезликдаги Wi-Fi зонаси, Қўқон ҳунармандчилиги акс этган бурчак ташкил этилган.\nБугун илк марта фестивал олдидан журналистлар учун матбуот анжумани ташкил этилди. Халқаро ҳунарманчилик фестивалини ёритишда мамлакатимизнинг барча ҳудудлари ва чет элдан келадиган телевидение, радио, газеталар ва интернет нашрларининг бир юз элликдан ортиқ журналистлари иштирок этиши кутилмоқда.\nМаълумот ўрнида айтиш мумкинки, Қўқон шаҳрига яқинда “Жаҳон ҳунармандлари шаҳри” унвони берилди. Жаҳон ҳунармандлари шаҳри унвонига эса 2014 йилдан буён дунёдаги бор-йўғи 30 та шаҳар сазовор бўлган, холос. Қўқон шаҳри ушбу унвонга лойиқ топилган ўттиз биринчи ва МДҲ давлатлари орасидаги биринчи шаҳарга айланди.\nАйни кунларда кўҳна кентда ушбу йирик халқаро тадбирга қизғин тайёргарлик ишлари давом этмоқда.\nМатбуот анжуманида Қўқон шаҳар ҳокими таъкидлаганидек, мезбонлар катта шодиёнага ташриф буюрадиган меҳмонларни ўзига хос тарзда кутиб олишга алоҳида ҳозирлик кўраётир. Жумладан, 5 қитъадан 200 дан ортиқ хунармандлар 24 йўналиш бўйича иштирок этади. Шу кунга қадар 170 нафар қатнашиш истигидаги хунармандларга йўл чипталари юборилган.\nФестиваль дастурига биноан, хорижий ва маҳаллий ҳунармандларнинг кўргазма-савдоси, кўрик-танлови, маҳорат дарслари, илмий-амалий конференция ҳамда фольклор-этнографик гуруҳларининг чиқишлари бўлиб ўтади. Турли халқ ўйинлари, театр томошалари, анъанавий кураш, чавандозлик, қўғирчоқбозлар ҳамда маҳаллий дизайнерларнинг мода намойишлари, палов тайёрлаш, ўзбек миллий мусиқа ва рақс концерт дастурлари ўтказилади.\nДастурга кўра, Ўрда майдонида фестивалнинг расмий очилиш ва ёпилиш маросими, маҳаллий ва хорижий ҳунармандларнинг маҳсулотлари кўргазма-савдоси ҳамда халқ сайллари, қўғирчоқбозлик, дорбозлар ва фольклор жамоалари, вилоятлар маданият бошқармалари томонидан тайёрланган концерт дастурлари намойиш этилади, ош танловлари ўтказилади.\nФестивалга қадар 200 дан ортиқ туризм навигацияси белгилари, 162 кузатув камералари ўрнатилмоқда.\n-Кўҳна кентда Худоёрхон ўрдаси, Жомеъ масжиди, Норбўтабий ва Соҳибзода Ҳазрат мадрасалари, Модарихон даҳмаси ва Даҳмаи шоҳон каби 62 маданий мерос объектлари мавжуд,-дейди Биринчи халқаро хунармандчилик фестивали матбуот маркази раҳбари Собир Шукуров. -Фестивалга тайёргарлик ишлари жараёнида ҳар бир маданий мерос объекти бўйича турли тилларда буклетлар тайёрланди. Ташриф буюрувчиларга юқори даражада хизмат кўрсатиш фаолияти йўлга қўйилди. Тайёргарлик жараёнида шаҳарда шу йилнинг августига қадар 10 та янги меҳмонхона фойдаланишга топширилади. Бешта меҳмонхона капитал реконструкциядан чиқарилмоқда. Фестивал маркази Худоёрхон ўрдасида мукаммал таъмирлаш ишлари ўз якунига етказилиш арафасида.\nИлк марта халқаро фестивал олдидан ташкил этилган матбуот анжуманида журналистларни қизиқтирган саволларига мутахассислар батафсил жавоб қайтаришди.


Бош прокуратура: ДХХ ходимлари Андрей Кубатинга психологик ва жисмоний босим ўтказмаган - Anhor\nAnhor Все посты Бош прокуратура: ДХХ ходимлари Андрей Кубатинга психологик ва жисмоний босим ўтказмаган\nБош прокуратура: ДХХ ходимлари Андрей Кубатинга психологик ва жисмоний босим ўтказмаган\nМарҳум Андрей Кубатиннинг опаси Ўзбекистон Президентига мурожаат қилиб, 2017 йил 25 март куни унинг укаси Жиноят кодексининг 157-моддаси (давлатга хиёнат қилиш) билан айбланганлигини маълум қилди. Бу ҳақда Kun.uz ёзади.\nУнинг сўзларига кўра, Давлат хавфсизлик хизмати ходимлари укасига нисбатан психологик ва жисмоний босим ўтказган ва у ўзи содир этмаган жиноятда айбини тан олишга мажбур бўлган. 2017 йил 1 декабрда Андрей Кубатин айбдор деб топилган ва Жиноят кодексининг 157-моддасига биноан 11 йилга озодликдан маҳрум этилди.\nМарҳумнинг опаси, шунингдек, 2019 йил 26 сентябрда Андрей Кубатин оқланиб, озод қилинганлигини айтди. Бироқ, у ўтган йили коронавирус билан касалланиб, 2020 йил 29 октябрда вафот этди.\nАёл, унинг сўзларига кўра, укасига психологик ва жисмоний босим ўтказган ДХХ ходимларининг ҳаракатларига ҳуқуқий баҳо беришни сўради.\nБош прокуратура томонидан таъкидланганидек, жорий йилнинг 9-февраль куни ДХХ тергов бўлими ушбу ишда иштирок этган Давлат хавфсизлик хизмати ходимларининг ҳаракатларининг қонунийлигини текшириш мақсадида терговга қадар текширув ўтказди.\nАндрей Кубатин 2017 йил 10 апрелдан 14 сентябргача тергов изоляторида сақланган.\n“Хибсхонага жойлаштириш ва чиқиб кетаётган вақтида унинг баданида жисмоний жароҳатлар кузатилмаган, у соғлиғи бўйича ҳеч қандай шикоят билан мурожаат қилмаган ва унинг соғлиғи, руҳий ҳолати мутахассислар томонидан ижобий баҳоланган. Текширув давомида ушбу жиноят иши қонун доирасида ўтказилганлиги хамда фуқарога ҳуқуқ-тартибот идоралари ходимлари томонидан ҳеч қандай жисмоний ёки руҳий тазйиқ ўтказилмаганлиги аниқланди”, – дейилади хабарда.\nНатижада, жиноят ишини қўзғатишни рад этиш тўғрисида қарор қабул қилинди.\nБундан ташқари, тўпланган материаллар Ҳарбий прокуратура ходимлари томонидан кўриб чиқилди. Улар жиноий иш қўзғатишни рад этиш тўғрисидаги қарорни бекор қилиш учун асос топишмади.\n2021 йил 28 февралда Зангиата тумани прокуратураси шарқшунос олим Андрей Кубатиннинг ўлими бўйича жиноий иш қўзғатишни рад этиш тўғрисида қарор қабул қилди. Унинг опаси Клара Сахарова укаси ётган Зангиота 2-сонли юқумли касалликлар шифохонаси тиббиёт ходимларининг ҳаракатларига ҳуқуқий баҳо беришни сўраганди.\nДавлатга хиёнат қилишда айбдор деб топилган ва кейин оқланган шарқшунос олим Андрей Кубатин ўтган йилнинг 29 октябрида коронавирусдан вафот этган эди.\nБош саҳифадаги фотосурат: Андрей Кубатин, Facebook\n«Ҳаммасининг маоши қайтарилади ва болалар уйларига ўтказилади» - президент қатор амалдорларни ишдан бўшатди


Ҳажми 1 битлик биринчи «кимёвий хотира» яратилди\n19:19 / 09.05.2017\nАхборотни сақлашнинг янги усулларини ахтариш олимларни оддий нарсаларнинг шу пайтгача номаълум бўлган хоссаларини ихтиро қилишига ҳам сабаб бўлмоқда. Масалан, ахборот сақлашнинг «классик» бирлиги бит эканлиги ҳаммага маълум. Квант тизимларда — квант бит (кубит) ишлатилади. Бироқ Польша фанлар академиясининг физика-кимё институти олимлари янги ахборот бирлигини ихтиро қилишди: кимёвий реагентларнинг учта бирлашган томчисидан иборат кимёвий битда томчилар шундай жойлашганки, уларнинг ичида рўй бераётган реакциялар маълумот ташувчи бўлиб хизмат қилади.\nИхтиро учун доктор Конрад Гизински ва профессор Иржи Горецкининг гуруҳи масъул. Ахборотнинг янги бирлигини «chit» деб аташди — инглизча «chemical» ва «bit» сўзларининг қисқартмасидан. Биз учун анъанавий бўлмиш физик хотирада битлар 1 ёки 0 қийматга эга бўлиши мумкин. Улар электр токи, магнит майдони, лазер таъсири ва бошқа воситалар ёрдамида ёзилади, сақланади ва ўқилади, буларнинг барисини «физик таъсир» деган умумий тушунча остига бирлаштириш мумкин. Квант компьютерларида маълумотлар билан операциялар квант суперпозицияси ва квант чалкашлиги ҳодисаларидан фойдаланилади.\nКимёвий хотирада маълумот узатиш ва қайта ишлаш учун Белоусов-Жаботинский уиклли реакциялари мобайнида юз берадиган кимёвий жараёнлардан фойдаланилади. Бу реакцияларнинг хусусияти шундаки, биринчи цикл тугагач, дарҳол иккинчиси бошланади. Бу ҳолда, кейинги босқич учун зарур хом ашё олдинги реакция мобайнида тўлиқ шаклланиб бўлади. Албатта, бундай реакциялар вақт ўтиши билан сўниб боради, лекин уларнинг тўлиқ тўхташи учун юзлаб чикллар керак бўлади.\nПольшалик тадқиқотчилар ўзларининг ишлари учун Белоусов-Жаботинский реакция вариантидан фойдаланишган, унда ҳар бир реакциядан циклнинг боришини яхшироқ кузатиш учун сўнг эритманинг ранги ўзгариб боради. Бундан ташқари, эритмаган рутений асосидаги ингибитор ҳам қўшилган. Кўк рангдаги ёруғлик билан ўритилганда рутений шарофати билан реакция тўлиқ тўхтаган. Ўз тажрибаларида олимлар уларнинг миқдорини ўзгартириб, эритма томчилари ўзаро жойлашувининг жуда кўп вариантини тадқиқ этишган. Натижада турли ўлчамлардаги уч томчидан иборат тизим энг яхши натижаларни кўрсатган.\nҲозирча маълумотни сақлаш давомийлиги 18,7 дан 19,5 сониягача давом этмоқда, бироқ тадқиқотлар давом эттирилганда бу вақт янада оширилиши мумкин. Бундан ташқари, кимёвий бит фақат 0 ва 1 қийматда эмас, учинчисида ҳам бўлиши мумкин, келажакда бундан технологияни янада такомиллаштириш учун фойдаланиш мумкин.\nкимёвий хотира Квант тизимлар


Миллий гвардия жамоаси ногиронларни байрам билан қутлади - zarnews.uz\nМиллий гвардия жамоаси ногиронларни байрам билан қутлади\nСамарқанд вилояти бўйича Миллий гвардия бошқармасининг 82139-ҳарбий қисми Халқаро ногиронлар куни муносабати билан савобли ишга қўл урди.\nМиллий гвардия ходимлари Самарқанд шаҳар Юқори Хўжа Соат маҳалласида истиқомат қилувчи ногиронлар хонадонида бўлиб, уларнинг ҳар бирига 1 қопдан ун, шакар, макарон ва 5 килограмм ёғ маҳсулотлари тарқатди.\n- Байрам муносабати билан мени йўқлаб келган Миллий гвардия ходимларига минг раҳмат, - деди I гуруҳ ногирони К.Юсупов. – Орамизда саховатли кишилар янада кўпайсин, юртимиз тинч, осмонимиз мусаффо бўлсин!\nШунингдек, Миллий гвардия жамоаси Кимёгарлар қўрғонидаги 61-эшитишда нуқсони бўлган болалар учун ихтисослаштирилган мактаб-интернатида ҳам бўлишди. Улар мактаб ўқувчиларига 60 дона бадиий китоб тақдим этди. Болалар ўз миннатдорчилигини бадиий чиқишлари орқали ифода этди.


Хитой кўп маротабалик космопланининг биринчи синовини муваффақиятли ўтказди\nХитойнинг “сир тутилаётган” фазовий кемаси орбитада икки кун бўлгач, 6 сентябрда Ерга қайтарилди. Хитой ҳукумати ушбу кема ҳақида ҳеч нима маълум қилмаяпти, расмий ОАВ эса у ҳақида жуда чекланган маълумот бермоқда.\nМутахассисларнинг фикрича, Хитой самолёт каби қўна оладиган орбитал кема яратган.\n“Синьхуа” ахборот агентлигининг хабар беришича, 4 сентябрда Цзюцюань космодромидан “Чанчжэн-2 °F” ракетаси “кўп маротабалик тажрибавий фазовий кема” билан бирга орбитага учирилган. Кема 330-340 кмдаги орбитага кўтарилиб, ўз миссияси доирасида маълумотларни тўплаган. У кўтарилган орбита Халқаро коинот станцияси ҳаракатланадиган орбитадан тахминан 100 км пастроқ.\nАмерикалик ҳарбийларнинг маълум қилишича, фазовий объектлар каталогида 2020-063А халқаро белгиси ва 46389 сонини олган кема 50,2 даража қияликдаги ҳамда минимал баландлиги 332 кмни, максимали 348 кмни ташкил қилган орбитада аниқланган.\nМутахассислар эътибор қаратган ягона нарса шу бўлганки, бунгача “Чанчжэн 2 °F” ракетаси фақат фазогирлар иштирокидаги коинот дастурлари доирасида қўлланган. Шунингдек, Хитой расмий идоралари охирги 20 йил ичида биринчи марта ракета старт оладиган вақтни эълон қилмаган. Кема учирилиши ўта махфий ўтган – унинг на парвози, на қўнишининг ҳеч қандай суратлари ва видеолари эълон қилинмаган.\nТаъкидланишича, агар бу АҚШнинг Dragon ёки Россиянинг “Союз” кемасига ўхшаш кема бўлганда у сир тутилмаган бўларди. Айни вақтда аэродромга самолёт каби қўна оладиган дунёдаги ягона космоплан АҚШ ҳарбий-ҳаво кучларига тегишли X-37B космоплани бўлиб, у ҳам сир тутилади ва фазога 5 марта чиқишга улгурган. Таъкидланишича, Россияда бундай кемалар йўқ ва яқин 10-15 йилда пайдо бўлиши даргумон.\nВашингтон Хитойга қарши глобал коалиция тузилганлигини эълон қилди


30 йиллик кечикиш оқибатларига қарши даво яна кечиктириш эмас\nБош саҳифаИқтисодиёт30 йиллик кечикиш оқибатларига қарши даво яна кечиктириш эмас\nСобиқ совет ўлкалари орасида бозорга ўтиш томон ҳаракатини бошлаган, лекин пировардига ҳали етиб боролмаган давлатлардан бири, афсуски - бу Ўзбекистон. Бозорга ҳеч қайси давлат биз каби узоқ муддат давомида ўтмаган бўлса керак, шунинг учунам оғриқларимиз ҳеч тугай демайди. Нархларни эркинлаштиришга бошқа давлатлар 1992 йил 1 январда киришиб, 1996-1999 йилларда бозорга ўтиш якунланган бўлса. биз 1994 йилдан бери шу йўлдамиз. Қанчалар эҳтиёткор, секин ҳаракатланганимиз сайин, ислоҳотларнинг оғриқлари шунча узоққа чўзилмоқда. Иккинчи авлод шу оғриқлар билан яшамоқда. Бу кетишда, худо кўрсатмасин, яна ортга чекинишлар бўлса, учинчи авлод ҳам ислоҳотлар зарурияти ҳақида чақириқлар билан, лекин бозор ислоҳотларига журъат қилолмай аросатда яшашда давом этади. Товон эса ошиб бораверади. Тескари ташвиқот кучаяверади.\nҲеч қурса Грузия ё Қозоғистондагидек яшашни ҳамма истайди, жон бошига 4000 долларлик даромадларни ҳамма хоҳлайди. Одамлар тушуниши керакки, Грузиядек, Қозоғистондагидек ўртача яшаш тарзига етиб бориш учун улар ўтказган ислоҳотларга, қанчалик оғир бўлмасин, қадам босишимиз керак.\nКўпчилик ҳозир эсламайди. Тошкентдан даромади 2,3 баробар даромади камроқ Наманган, Фарғона ё Хоразмда буханка нон аллақачон бозор нархига ўтиб бўлган. 3 йил бўлди бунга. Ўшанда ҳам ваҳима кўтарганлар буханка нон ейдиганлар бўлмаган. Бозордаги энг қиммат ёғли патир нон ейдиганлар кўпроқ шовқин солишганди. Чунки буханка нон истеъмол қиладиганлар учун давлат компенсация тизимини ортиғи билан ишга туширганди. Бу сафар ҳам ижтимоий ёрдам каналлари (пенсия ва маош индексацияси, компенсация, бир марталик тўловлар) ишга тушмоқда. Керак бўлса яна ёрдам кўрсатилади. Менинг ишончим комил, истеъмоли буханка нон бўлган аҳоли тоифаси ҳимоясиз қолмайди.\nҲа, "Арзон нон ва халққа томоша" сиёсати билан ҳам яшаш мумкин, давом этиш мумкин. Қадимги Римдан маълум бундай усул. Ўзингизга савол беринг, рўшнолигимизнинг чегараси шу бўлишига розимисиз? Кеча тармоқда "кўп савол бермаётганимиз учун газ ва светни қолдиришса бўларди" деб ёзиб қолишди. Ўзбекистонликлар кўпроғига муносиб. Арзон, лекин ўзи йўқ газ ва свет соқовлигимиз учун тўлов деб қабул қилишга масалан, мен рози эмасман.\nФақат Тошкентда қолган арзон нон, ўзи йўқ арзон электр ва ўзи йўқ арзон газнинг тўловини 30 йил тўладик. Тўловини кимга тўлаётганимизни билмай тўладик ва ўзимизни ўзимиз алдаб яшадик. Энди яна айирғич олдида турибмиз.\nМенинг ҳукуматга қанақадир ортиқ симпатияларим йўқ. Лекин ҳозир, айнан нархларни эркинлаштириш масаласида фикримиз ўнг келиб қолганидан тушунаманки, бошқа илож энди қолмаган, энди бошқа чўзиб бўлмайди. Нархларни эркинлаштириш ислоҳотини бошлаётганларни олабўжи, жаллод ўлароқ кўрсатишга уринаётганлар ҳам йўқ эмас. Ҳа, бу арзон обрў, шуҳрат, боринг ана, яхшигина манфаат ҳам келтиради. Лекин ҳозир ишониш керакки, улар жаллод эмас, жарроҳ. Кимдир, қачондир шу ишни қилиши керак эди ва улар шу ишни бошлашди. Энди уларга озгина қўллов ва озгина далда керак, жуда бўлмаганида эса сабр.


Ливан Сурия чегараси яқинида ҳарбий юриш бошлади\n08:50 / 19.08.2017\nЛиван армияси Сурия билан чегара ҳудудида ИШИД жангарилари устига юриш бошлади. Бу ҳақда мамлакат хавфсизлик кучлари хизматидаги манбасига асосланган ҳолда Рейтер хабар тарқатди.\nАгентлик манбаси маълумотига кўра, ливанлик ҳарбийлар Раас-Баалбек яқинида жангариларга ҳужум қилмоқчи. Унинг қайд этишича, жангариларга қарши ракеталар, артиллерия ва вертолётлар орқали ҳужум қилинади.\nЛиван армияси кейинги икки ҳафта давомида террорчиларнинг позицияларини ўққа тутди. Ҳарбий экспертлар фикрича, қуруқликдаги янги ҳарбий амалиёт Ливан ҳудудини ИШИД жангариларидан бутунлай тозалашга қаратилган. Ливан ҳукумати сешанба куни ушбу ҳарбий амалиётга тайёргарлик кўришни маъқуллаганди.\nСурия ИШИД жангарилари Ливан армияси


1 июлдан ЙПХ ходимида видеокамера бўлиши шарт (эмас). ИИВ бу талабнинг кучга кириш муддатини кечиктирмоқчи – КУН УЗ\nГлавная / Жамият / 1 июлдан ЙПХ ходимида видеокамера бўлиши шарт (эмас). ИИВ бу талабнинг кучга кириш муддатини кечиктирмоқчи\nAnonymous 25.06.2019\tЖамият Comments Off on 1 июлдан ЙПХ ходимида видеокамера бўлиши шарт (эмас). ИИВ бу талабнинг кучга кириш муддатини кечиктирмоқчи 30 Показы\nПред. Трамп Япония билан келишувни бекор қилиш ҳақида ўйламоқда\nСледующая Сартепа йўлидаги ағдарилган «Дамас» учун таъмир пулини қурувчилар тўлаб беришадими?


Гижжа – хавфли хасталик – Сурхон тонги\nБош саҳифа / Жамият / Гижжа – хавфли хасталик\nГижжа – хавфли хасталик\nФеврал 27, 2018\tЖамият Изоҳ қолдириш 1,921 Кўрилди\nҲозирги кунда одам организмида текинхўрлик қилиб яшайдиган гижжаларнинг 270 дан ортиқ тури маълум. Улардан 40 турдагиси кишиларнинг доимий ҳамроҳи ҳисобланади. Ўзбекистонда уларнинг 10-12 хил тури учрайди. Шулардан 5-6 хили энг кўп тарқалган ва сезиларли зарарланиш ўчоқларини ҳосил қилади.\nГижжалар нафақат ошқозон ичак қисмида, балки нафас олиш, жигар, талоқ, мускул, қон, мия, кўз ва бошқа аъзолар ҳамда тўқималарда ҳам яшайди. Инсоннинг гижжалар ҳаёт кечиролмайдиган бирор бир аъзоси йўқ. Уларнинг тухум ва личинкаси қандай шароитда ривожланиши ва юқишига қараб геогельминтлар, биогельминтлар, контагиоз гельминт турларига бўлинади\nГижжалар организмдаги витаминлар, углеводлар, оқсил ва минерал моддаларни сўриб олади, организмда кам қонлик ва витаминлар етишмаслигига олиб келади. Жуда кўп касалликларни жумладан, тутқаноқ, паришонхотирлик, терига оқ доғлар тушиши, аппендицит, энурез, отит, квинке шиши, бронхит, бронхиал астма, дерматит, бронхопневмония ва бошқа касалликларни келтириб чиқаради. Бунинг оқибатида организм иммунитети пасайиб, ўткир касалликлар сурункали шаклга ўтиб кетади. Организм касалликка чалинувчан бўлиб қолади.\nГижжалар одам ички организмида жуда кўп асаб ўчоқларини зарарлайди. Импульслар марказий нерв системаси ва кейин рефлектор йўли билан бутун организмга таъсир кўрсатади. Гижжа ўзи жойлашган аъзодан ташқари бошқа тана аъзолари фаолиятини бузади. Шу боис гижжа касалликлари – бутун организм хасталиги дейилади.\nБу касалликдан сақланиш ва олдини олиш учун, аввало ариқ, завур, сой сувларидан ичимлик сифатида фойдаланмаслик ва қайнатиб ичиш зарур. Бозорлардан ветеринария назорати муҳри бўлмаган гўшт сотиб олманг. Яхши қайнатилмаган ёки яхши қовурилмаган гўшт истеъмол қилиш мумкин эмас. Шунингдек, ёш болаларнинг ит ва мушуклар билан ўйнашига йўл қўймаслик, болалар ётоқхонасига киритмаслик керак. Бир сўз билан айтганда, санитария-гигиена талабларига қатъий амал қилишни унутманг.\nОиладагиларнинг гижжа касаллиги ва унинг олдини олишдан хабардорлигига алоҳида эътибор беринг ва яқинларингизнинг ушбу касалликка чалинганидан гумон қилсангиз, зудлик билан мутахассис шифокорларга мурожаат қилинг.\nЮқоридаги тавсияларга қатъий амал қилсангиз, хонадонингизда гижжа пайдо бўлмайди, ҳеч кимга юқмайди ва юққан бўлса, ундан халос бўласиз.\nШўрчи туман ДСЭНМ олий тоифали врачи\nОлдинги Бокс тўгараги бор, аммо…\nКейинги Эпчиллар беллашуви\nЎн беш куннинг дафтари\nШамол ҳам ёрдам берди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Лицензияси тугатилган Сарвар ва Комил “Ўзбекнаво”га эътироз билдирди\t11:01, 20 июль 2016\tКуни кеча “Ўзбекнаво” эстрада бирлашмаси томонидан “Фаолиятнинг айрим турларини лицензиялаш тўғрисида”ги Ўзбекистон Республикаси Қонунининг 23-моддаси ҳамда Ўзбекистон Республикаси Вазирлар Маҳкамасининг 2015 йил 9 декабрдаги 354-сон Қарорига асосан 2016 йил 19 июлдан Сарвар ва Комил ҳамда Ситора Фармоноваларнинг лицензиялари тугатилганлиги ҳақида хабар бергандик.\nУшбу расмий хабар юзасидан Sayyod.com нашри “Беном” гуруҳи йигитлари ва “Ўзбекнаво” расмийлари билан боғланиб жавоб олди. – Бу хақида мана сиздан хозир билдик. Ҳайратдамиз! Четга чиқиш билан боғлиқ ишлар сўнгги пайт жудаям мураккаблашгандек лекин биз хамиша четга чиқаётганда расман “Ўзбекнаво”га айтганмиз ва ёзиб берганмиз. Қозоғистонда концерт уюштириш масаласида “Ўзбекнаво”га мурожаат қилинганида, четга чиқишни тартибга соладиган масъул ходим Азамат Нурматов ушбу концертни ташкилотчилари расмий хат билан мурожаат қилишларини сўради. Ташкилотчилар юридик шахс бўлмаганини тушунтирсак хам кўнишмади. Кейин ташкилотчилар фирма орқали чиқиб расмий хат ва ундаги мухри билан мурожаат қилишганида эса “Ўзбекнаво” рад жавобини берди. Биз олдиндан концерт гонорарини олганимиз учун концертни бекор қила олмадик ва боришга мажбур бўлдик. Москвадан ташкилотчилар концерт бўйича мурожаат қилганида эса Азамат Нурматов янада қийин шарт қўйди, яъни элчихонадан рухсат олиш керак деб. “Беном” гурухи маъмури Баҳрул:\n“Ўзбекнаво” концертга кимлар кириши, кимлар учун ташкил қилиниши ҳамда фирма эмас давлат ташкилоти концертни ташкиллаштириши керак дейишди. Хусусий фирмани концерт ташкиллаштиришга рухсат йўқ экан ва Россия маданият вазирлиги ташкиллаштириши керак экан. Биз ҳайратдамиз, Россия маданият вазирлигига бу қизиқ эмаску. “Ўзбекнаво”ни талаб қилинган ҳужжатлар рўйхатига концерт залини планировкасигача киритилди... кадастр.. Оҳир оқибат концерт кунига озгина қолганида концертни бекор қилишга мажбур бўлдик. Чипталарни пулини қайтариш ва шу бахона айланиб келиш учун Москвага бордик. У ерда Сарварни яқин дўсти тунги клуб очгани муносабати билан уни очилишига таклиф этди ва биз у ерда 3-4та ашула билан хизматда бўлдик. Чет элга чиқаётган бошқа хамма санъаткорларни концертларини ўша ердаги маданият вазирликлари ташкиллаштираётганмикин қизиқ... ЯНА БИР ЭЪТИРОЗ\nКомил: -Сарвар ва Комил “Беном” гуруҳидаги икки хонанда ҳар бир хизматдан иккисига бир гонорар олсаю, лекин лицензияга икки киши алоҳида пул тўлаб олса биз қандай қилиб ташкилотчиларга ҳар иккисига алохида пул тўланглар дея оламиз? Бунақада яккахон хонандалар қулай бўлиб бора-бора гурухлар йўқолиб кетадику. Гуруҳлар учун қандайдир бир енгилик ва чегирмалар бўлиши керак назаримда. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Шоу-бизнес


Энг зарарли смартфонлар ўнталиги (2019 йил февраль): биринчи ўринда – Xiaomi’нинг оммабоп модели! - Terabayt.Uz\nБу мессенжернинг хавфидан ҳатто БМТ раҳбарияти ҳам огоҳлантирган!\nИккита ҳамёнбоп Samsung хити тайёр: учталик камера, бақувват батарея, кучли процессор...\nXiaomi Mi 10’нинг энг арзон талқинини илк бор ёқиқ ҳолида «жонли» кўрамиз!\nTelegram яна янгиланди: викториналар ва янгича сўровномалар\nClick билан «қилиқ қилган» шовотлик «шоввоз» қўлга тушди\n100 мегапикселли камерадан фойда борми?\nXiaomi Ғарбий Европа бозорини забт этмоқчи\nSamsung Galaxy S20 қачондан сотувга чиқади?\nSamsung'чилар борми? (2020 йил 4 сон)\nPocophone F2 қачон тақдим қилиниши маълум қилинди\nМобил телефонларнинг ўзидан радиация нури таратишидан хабаримиз бор, аммо зарурат туфайли уларни ишлатаверамиз. Ҳар хил моделларда бу нурланиш даражаси турлича.\nЎҚИНГ: Энг кўп радиация нури тарқатувчи смартфонлар рейтинги билан танишинг! (2018 йил, сентябрь)\nStatista таҳлил компанияси махсус тадқиқот ўтказиб, энг кўп нурланиш тарқатувчи смартфонлар ўнталигини эълон қилди. Унда смартфонларнинг солиштирма ютилиш коэффициенти (Specific Absorption Rate, SAR) кўрсаткичлари акс эттирилган. Мазкур тушунчалар ҳақида эса мана бу мақоламизда кенгроқ маълумот берилган.\nТурли мамлакатларда SAR’нинг хавфсиз даражасини аниқловчи ўз меъёрлари мавжуд. Масалан, Европада унинг энг юқори чегараси 2 Вт/кг бўлса, АҚШ ва Жанубий Кореяда 1,6 Вт/кг қилиб белгиланган.\nЎҚИНГ: Мобиль телефоннинг зарарини камайтириш усуллари\nБуни қарангки, бутун дунёда бўлгани каби Ўзбекистонда ҳам оммалашиб бораётган Xiaomi компаниясининг Mi A1 модели радиация тарқатиш бўйича энг зарарли смартфон бўлиб қолмоқда.\nГувоҳи бўлаётганингиздек, Xiaomi Mi A1 смартфонининг коэффициенти 1,75 Вт/кг.га тенг, иккинчи ўринни эса 1,63 Вт/кг.лик кўрсаткич билан OnePlus 5T модели банд этган. «Кучли учлик»ни эса 1,58 Вт/кг.лик натижа билан яна «хитойча Apple»нинг маҳсулоти – Mi Max 3 «мобил кинотеатри» якунлаб берган. Тўртинчи ўринда яна «асло қотмас» смартфонлар тақдим этувчи компаниянинг OnePlus 6Т модели – унинг SAR кўрсаткичи 1,55 Вт/кг экан.\nМазкур рўйхатда бешинчи ўриндан бошланган ҳамда бу рейтингга кирмаган барча смартфон моделлари АҚШ ва Европа хавфсизлик талабларига жавоб беради.\nЎҚИНГ: Қарши олинг: Terashop.uz’да «Баҳорий кайфият» акцияси!\n#SAR #Xiaomi #смартфонлар #Xiaomi Mi A1\nTelegram асосчиси: «Бу сервис энди расман сизларни кузатиш жиҳозига айланган!»\nXiaomi бу смартфони нархини ярмидан ҳам пасайтирди! (+видео)\nAnTuTu’да янги рекорд, лекин бу Galaxy S20 ҳам, Mi 10 ҳам эмас!\nМана, 5G тармоқларининг биринчи ва ҳақиқий хавфи!\nКартадан-картага пул ўтказишнинг 50% арзон йўлини биласизми?\nSamsung февралда яна иккита арзон, аммо «бағрикенг» смартфон тақдим этади!


Хивадаги уйлардан бирида газ портлаши оқибатида 15 яшар қиз нобуд бўлди\nХоразм вилоятининг Хива шаҳридаги хонадонлардан бирида газ портлаши оқибатида уйнинг деворлари ва томи қулаб тушган ҳамда ёнғин содир бўлган, ҳодиса чоғида 15 яшар қиз нобуд бўлган.\nФавқулодда вазиятлар вазирлиги матбуот хизмати маълумотига кўра, воқеа Хиванинг Исломхўжа кўчасижа жойлашган 6-уйда 8 январга ўтар кечаси тунги соат 03:41 да рўй берган.\n“Воқеа жойида ФВБ ёнғин-қутқарув ходимлари томонидан олиб борилган қидирув ишлари натижасида соат 04:50 ларда уй эгаси қизининг (2005 йилда туғилган) жасади бино конструкцияси уюмлари орасидан олиб чиқилди”, дейилган ФВВ хабарномасида.\nЁнғин чоғида уй эгаси Ш.Э.нинг юз қисми, қўллари 22 фоизга куйган, у шифохонага етказилган.\nХабарномада воқеа жойига вилоят ҳокими бошчилигида ИИБ, ФВБ, ССБ ва бошқа тегишли идораларнинг куч ҳамда воситалари жалб қилингани, фавқулодда вазият оқибатларини бартараф этиш бўйича ишлар олиб борилаётгани қайд этилган.\nБу сўнгги кунлар ичида Ўзбекистонда рўй берган тўртинчи ҳалокатли газ портлашидир. 3 январь куни Самарқанддаги мактаблардан бирида газ портлаши оқибатида бир одам нобуд бўлгани, 4 январь куни Хоразм вилоятининг Боғот туманида ис газидан она-бола вафот этгани, 6 январь куни Қарши шаҳридаги хонадонларнинг бирида газ сизиши оқибатида юз берган портлашда камида икки инсон ҳалок бўлгани ҳақида аввалроқ хабар қилинган.


Эксперт маслаҳати: ишлаётган ноутбукни қаерга қўйиш хавфли? - Terabayt.Uz\nЭксперт маслаҳати: ишлаётган ноутбукни қаерга қўйиш хавфли?\nБугунги кунда масофадан ишлаш туфайли ноутбуклардан фойдаланиш жуда оммалашган, лекин уларни тўғри ишлатишни ҳамма ҳам билавермайди. «Синергия» Университетининг Ахборот технологиялари институти директори ўринбосари Антон Аверин бу борада айрим маслаҳатларини берган.\nМутахассиснинг таъкидлашича, ёқиқ ҳолдаги ноутбукни юмшоқ юзалар – плед, ёстиқ, кўрпа кабиларнинг устига қўймаслик керак. Зеро, бунда лаптоп остидаги шамоллатиш тирқишлари қисман ёки тўлиқ тўсилиб қолади. Натижада гаджет қизиб кетиши ва бу ҳол унинг ички қисмлари ишдан чиқишига олиб келиши мумкин.\nБундан ташқари, юмшоқ юзалардаги чанг, тушиб қолган ип, соч ва бошқа майда нарсалар вентиляция кулерига тушиши ҳам бор, дейди эксперт. Унинг тиқилиб қолиши эса ноутбук учун (ўзингиз, айниқса ҳамёнингиз учун ҳам) аянчли оқибатларга олиб келади.\nШунингдек, ноутбукни ошхонада қўйиш ҳм ярамайди, дея огоҳлантиради Аверин. Зеро, унга сув, ёғ ёки бошқа суюқлик сачраб, девайсингизни қисман ёхуд тўлиқ ишдан чиқариши эҳтимоли юқори.\n#маслаҳат #ноутбук #Ноутбуклар #лайфхак


Туркия парламентидаги мунозаралар ур-тўполон билан якунланди\n18:08 / 03.05.2016\nТуркия Республикаси парламентининг айрим аъзоларини депутатлик дахлсизлигидан маҳрум этиш бўйича муҳокамаси оммавий ур-сурлар билан якунланди.\nҲукмрон партия ва курдпараст Халқлар демократияси партияси аъзоси ўртасидаги сўз талашувида асаблари таранглашган депутатлар ўзаро муносабатларига мушт воситасида ойдинлик киритиб олишга қарор қилишган. Бу жангга яна 3 нафар парламентарий аралашиб, мажлислар залида сув идишлари отила бошлангач, парламент йиғилишини ярим соатга тўхтатишга тўғри келган.\nАйтиш жоизки, айни масала аввалги муҳокамаларда ҳам шу каби жиддий тортишувларга сабаб бўлган эди. Ўтган сафар комиссия раисининг депутатлар ёрдамчилари ва матбуот ходимларини мажлис залидан чиқариб юбориш тўғрисидаги кўрсатмаси ур-сурларга олиб келган эди.\nТуркия президенти Ражаб Тойиб Эрдўған парламентга мурожаат этиб, мамлакатда фаолияти тақиқланган Курдистон ишчи партияси ва у билан боғлиқ Сурия курдлари ташкилотларини қўллаб-қувватловчи депутатларни дахлсизликдан маҳрум этишга чақирган эди. Шундан сўнг, Туркия адлия вазирлиги парламент муҳокамасига 8 нафар депутатни, жумладан, ХДП ҳамраиси Салоҳиддин Демиртошни дахлсизликдан маҳрум этиш бўйича мурожаатни киритган эди.


Google.ru сирлари - Terabayt.Uz\nGoogle қидирув тизимидан ҳозирги кунда деярли ҳамма фойдаланади. Аммо биз Google'да маълумот излашни қай даражада биламиз? Google'нинг барча имкониятларидан фойдалана оламизми? Бундай дейишимизга сабаб ораларингизда ҳали Google’нинг қўшимча хизматларидан фойдаланишни билмайдиганлар ҳам бор. Демак, Google’нинг қўшимча хизматлари билан бирма - бир танишиб чиқсак.\nБу тег орқали сиз файлларни турига қараб излашингиз мумкин. Масалан, сиз интернетда мусиқа қидиряпсиз. Унда қидирув майдонига «мусиқа номи filetype:mp3»ни терасиз.\nБу тег орқали сиз маълумотни бутун интернет тармоғи бўйича эмас, айнан белгиланган каталог ёки сайтлар ичидан қидиришингиз мумкин. Масалан, сиз mail.ru рўйҳатидан ўтган ўртоғингизни топа олмадингиз. Уни тез топиб олиш учун қидирув майдонига «фамиля исм inurl:mail.ru»ни терасиз.\nБу тег орқали сиз сайтларни мавзуси бўйича қидирасиз. Масалан, сиз ўйинлар мавзусидаги саҳифани топмоқчисиз. Бунинг учун «intitle:ўйинлар» – деб ёзсангиз кифоя!\nБу тег орқали сайтлар номига қараб излаш мумкин. Масалан, сиз ўзингизга керакли бир нарсани фақат .uz доменидаги сайтлардан қидирмоқчисиз унда «site:uz»ни ёзасиз.\n#Files #Google #сайт


Курд ҳарбий бўлинмалари Баашика шаҳрига кирди\n16:51 / 07.11.2016\nКурдларнинг пешмерга ҳарбий бўлинмалари Ироқнинг Баашика шаҳрига кирди, деб хабар қилмоқда Rudaw агентлиги. Мўсулдан 13 километр шимоли-шарқдаги шаҳар ИШИД жангарилари томонидан эгаллаб олинган эди.\nПешмерга жангчилари 7 ноябрь куни Баашика шаҳрига юришни бошлагани ҳақида аввал хабар қилинган эди. Агентлик маълумотларига кўра, АҚШ етакчилигидаги коалиция самолётлари ҳужумга тайёргарлик доирасида ИШИД эгаллаб турган позицияларга ҳаво зарбалари берган.\nПешмерга кучлари дала командири Сиҳад Барзанийнинг айтишича, шаҳарда шунингдек, ИШИД ўринларига артиллерия зарбалари ҳам берилмоқда. Ҳужум вақтида 11 нафар террорчи ўлдирилган. Яна икки нафари асир олинган. Бундан ташқари, беш нафар ҳудкуш террорчи пешмерга кучлари яқинида портловчи белбоғларни ҳаракатга келтирган. Курдларнинг ҳарбий бўлинмалари орасида жабрланганлар ҳақида хабар қилинмаяпти.\nКоалиция самолётлари пешмергани ҳаводан қўллаб-қувватлаётгани хабар қилинмоқда. Курд жангчиларининг тахминларига кўра, шаҳарда ИШИДнинг 40-50 нафар жангариси қолаётган бўлиши мумкин. Шунингдек, шаҳар кун ниҳоясигача ишидчилардан тўлиқ озод этилиши кутилаяпти.\nИроқ ИШИД Мўсул Баашика Пешмерга


Freedom House Тошкентни танқид қилди\n17 октябр 2021, Тошкент вақти: 21:03\nФридом хаус инсон ҳуқуқлари халқаро ташкилотига кўра, Ўзбекистонда 27 декабрга белгиланган парламент сайлови арафасида ҳуқуқ фаолларига нисбатан тазйиқлар ортиб бормоқда.\nҚароргоҳи Ню Йоркда жойлашган ташкилот хабарномасида айтилишича, Ўзбекистон ҳукумати фуқаролик жамиятига қарши бўлаётган репрессиялар олдини олиш борасида шу пайтгача ҳеч қандай чора-тадбирлар кўрмаган.\nБундан бир оз аввал Ҳюман Райтс Вотч ташкилоти ҳам Ўзбекистондаги инсон ҳуқуқлари вазияти борасида ўз хавотирларини билдирган.\n2005 йилги қонли Андижон воқеаларидан сўнг Ғарб давлатлари Ўзбекистон билан алоқаларини тўхтатган эди. Бироқ расмий Тошкент Афғонистонга ташилаётган юкларни мамлакат ҳудуди орқали транзит қилишга розилик бергандан сўнг Ғарб Ўзбекистон билан алоқаларни қайта тиклашга киришди.


Ҳасанбой Дўсматов Амитни ўзи учун «ноқулай рақиб» деб атади\n15:35 / 30.08.2017\nГерманиянинг Ҳамбург шаҳрида бокс бўйича AIBA шафелиги остида ўтаётган жаҳон чемпионати баҳсларида Ўзбекистон терма жамоаси вакиллари иштирокини давом этмоқда.\nЧорак финал жангларидан сўнг ўзбекистонлик 6 нафар боксчи ярим финал йўлланмасига эга бўлди.\nКеча, 29 август куни бўлиб ўтган беллашувлардан сўнг Kun.uz мухбири терма жамоа аъзоси Ҳасанбой Дўсматов билан боғланди.\n«Кейинги босқичга биз кўпроқ боксчиларимиз чиқишини хоҳлагандик. Нима ҳам дердик. Бу бокс. Айни пайтда жамоамизнинг олти нафар боксчисини совринли ўринлар учун курашаётгани ҳам яхши натижа. Германияда шароитлар яхши. Жамоадаги муҳит жанговар. Буёғига ҳал қилувчи баҳслар бўлиб ўтади. Энди асосийси, йигитларда ютиш учун хоҳиш катта. Исроил Мадримов жангига тўхталадиган бўлсак, ўйинни барча кўрди ва хулоса чиқарди.\nКеча биринчи бўлиб рингга кўтарилиб, Амит билан жуда оғир жанг ўтказдим. Биласизми, спортда «ноқулай рақиб» деган атама бор. Айнан мана шу ҳиндистонлик боксчи менга ўта ноқулай рақиб. Шу йилги Осиё чемпионатида ҳам Амит билан тўқнаш келганимда, анча тер тўкишга мажбур қилганди. Худога шукр, ғалаба мен тарафда бўлди. Бизни қўллаб турган барча ишқибозларга жамоа йигитлари номидан саломимизни етказиб қўйинг», дейди Ҳасанбой Дўсматов.\nЭслатиб ўтамиз, 31 август ва 1 сентябрь кунлари олти нафар боксчимиз жаҳон чемпионатининг ярим финал баҳсларини ўтказиш учун рингга кўтарилади.\nҲасанбой Дўсматов Амит Кумар


Руслан Нурудинов янги жаҳон рекордини ўрнатди — Sof.uz\n24.04 22:26 610 Спорт\nПойтахтимизда оғир атлетика бўйича Осиё чемпионатининг эркаклар ўртасида -109 кг вазн тоифасидаги беллашувлари ўз якунига етди. Қувонарлиси, унда ҳамюртларимиз Руслан Нурудинов олтин, Акбар Жўраев кумуш медални қўлга киритди.\nБу ҳақда Миллий олимпия қўмитаси матбуот хизмати хабар берди.\nТаъкидлаш жоиз, даст кўтариш машқида хитойлик Янг Чже юртдошларимизга жиддий рақобат кўрсатди. Хитойлик полвон ушбу машқда 200 кг тошни бўйсиндириб, янги жаҳон рекордига муаллифлик қилди. Бу машқда Жўраев 194 кг, Нурудинов 188 кг натижа қайд этишди.\nСилтаб кўтариш машқида олтин медаль учун икки вакилимиз ўзаро рақобат олиб борди. Якунда Руслан Нурудинов 241 кг билан Осиё чемпионлигини қўлга киритиш қатори янги жаҳон рекордини ўрнатишга муваффақ бўлди. Кумуш медаль Акбар Жўраевга, бронза медали эса хитойлик Янг Чжега насиб этди.\nОғир атлетика, Осиё чемпионати:\n3. Янг Чже (Хитой) – 415 (200 + 215).


Бахмалда туманни "Қизил" ҳудуддан чиқариш масалалари муҳокама қилинди. Ҳоким эса ваъда берди - Халқ сўзи\n14:09 07 Октябр 2020 Жамият\nХалқ депутатлари Бахмал туман Кенгашининг навбатдаги ўн иккинчи сессияси бўлиб ўтди.\nСессияда туманни 2020-2021 йилларда комплекс ижтимоий-иқтисодий ривожлантириш орқали «қизил» ҳудуддан чиқариш масаласи муҳокама қилинди.\nМаълумки, Ўзбекистон Республикаси Президентининг 2020 йил 1 майдаги «Ҳудудларни ижтимоий-иқтисодий ривожлантиришни рейтинг баҳолаш тизимини жорий этиш тўғрисида» қарори қабул қилинган эди. Қарорга кўра рейтинг кўрсатгичлари асосида мамлакатимиз ҳудудларининг ижтимоий-иқтисодий ривожлантириш даражасини баҳолаш тартиби тўғрисидаги Низом ишлаб чиқилиб, амалиётга жорий қилинган эди.\nЖорий йилда қарор ижросини таъминлаш учун 2019 йил статистик кўрсатгичлар рейтинги ҳисобланди ва Бахмал тумани «қизил» ҳудуд тоифасига кирганлиги қайд этилди.\nСессияда туманнинг «қониқарсиз» ҳудудлар қаторига тушиб қолишига қуйидаги масалалар асосий сабаб сифатида кўрсатилди.\nБиринчидан, иқтисодий ривожланиш ва самарадорлик кўрсаткичлари бўйича йиллик экспорт прогнози 820,1 минг доллар белгиланган бўлиб, амалда 807,8 минг доллар ёки режага нисбатан 98,2 фоизга бажарилган. Бироқ ушбу кўрсаткич аҳоли жон бошига ҳисобланганда 16 доллардан тўғри келади.\nИккинчидан, иқтисодиётнинг рақобатбардошлиги ва диверсификацияси кўрсаткичлари бўйича экспортбоп саноат маҳсулотлари ишлаб чиқарувчи корхоналар фаолияти ўтган йилнинг 4-чорагида йўлга қўйилганлиги натижасида 2 та корхона томонидан 24,2 минг доллар саноат маҳсулотлари экспортга йўналтирилган. Бу эса рейтинг кўрсаткичини пасайишига сабаб бўлган. Шунингдек, қишлоқ хўжалигида сувни тежаш технологияларини жорий этиш бўйича туманда 30,7 минг гектар ер майдондан 27 гектар майдонда ташкил этилган, холос. Натижада мазкур масала ҳам рейтингга салбий таъсир қилган.\nУчинчидан, ишбилармонлик муҳити ва тадбиркорликни ривожлантириш сифати кўрсаткичлари бўйича Хорижий инвесторларни жалб қилиш орқали тўғридан-тўғри инвестиция киритилмаган. Бундан ташқари рўйхатга олинган 490 та тадбиркорлик субъектларидан 306 таси (62,0 фоизи) йиллик ҳисоботлар топширмаганлиги натижасида фаолият юритмаган тадбиркорлик субъектлари деб баҳоланган.\nТўртинчидан, банк-молия соҳасининг молиявий мустақиллиги ва ривожлантириш кўрсаткичлари бўйича 2016-2019 йилларда мол-мулк ва ер солиқлари тушумининг таққосланиши натижасида 2016 йилда 3,2 миллиард сўм тушум йиғилган бўлса, 2019 йилда 2,6 миллиард сўм тушум бўлган. 2016 йилда статистикадаги мавжуд рақамлар ҳақиқатга тўғри келмайди. Бироқ бу маълумотлар рейтинг кўрсаткичига катта таъсир қилган.\nШунингдек, саноат маҳсулотлари ишлаб чиқариш жон бошига Республикада 1673,0 минг сўмга, вилоятда 2509,9 минг сўмни, саноати ривожланган туманларда 9054,8 минг сўмни ташкил қилган бир пайтда туманда бор йўғи 445,0 минг сўмни ташкил қилган.\nЖорий йилнинг 1 сентябрь ҳолатига туманда 784 та тадбиркорлик субъекти рўйхатга олинган бўлиб, шундан 545 таси ёки 69,5 фоизи фаолият кўрсатаётган бўлса, 239 таси ёки 29,5 фоизи турли сабабларга кўра фаолият кўрсатмасдан келмоқда.\nЖумладан, туманда жами рўйхатга олинган 3610 та юридик шахсдан 1342 таси (37.0%), 2151 та жисмоний шахслардан 1445 таси (67%) фаолият кўрсатмаяпти. Шу билан бирга, жорий йилнинг ўтган даврида 20 та тадбиркорлик субъекти ўз фаолиятини бутунлай тугатган.\nТуманда тадбиркорлик субъектларининг яшовчанлик кўрсаткичи вилоят бўйича паст даражани ташкил этмоқда. Хусусан, туманда фаолият кўрсатаётган 784 та юридик шахсларнинг фақат 423 тани ёки 53 фоизигина уч йилдан ортиқ давр мобайнида фаолият кўрсатиб келмоқда.\nИшбилармонлик муҳити ва тадбиркорликни ривожлантириш сифат кўрсаткичлари бўйича хорижий инвесторлар учун инвестициявий жозибадорлик борасида асосий капиталга киритилган умумий инвестициялар ҳажми 25 млрд 74 млн сўмни ташкил этиб, тўғридан-тўғри хорижий инвестициялар 3 млрд 540 млн сўмни ташкил этган ҳолда, умумий инвестиция ҳажмидаги улуши 14,1 фоизни ташкил этган.\nШунингдек сессияда айни кунларда туманни «қизил» ҳудуддан чиқариш масаласида ишлар қизғин давом этаётганлиги, мева-сабзавотларни етиштириш, қайта ишлаш ва экспортини амалга оширувчи «БАХМАЛ НАТУРАЛ ЖЮС» МЧЖ кластер корхонаси йилига 20 минг тонна олма мевасини қайта ишлаб, 3,5 минг тонна концентрат ишлаб чиқариши ва 3,5 миллион АҚШ долларлик экспорт амалга ошириш лойиҳаси ишга туширилди.\nИталиянинг “OPERA SRL” компанияси ва «БМБ ОПEРА ЗАФФEРАНО» МЧЖ шаклидаги Ўзбекистон — Италия қўшма корхонаси томонидан умумий қиймати 34,4 миллион АҚШ долларлик (24,4 миллион доллар тўғридан-тўғри хорижий инвестиция) бўлган заъфарон ўсимлигини етиштириш, қайта ишлаш ва экспортини амалга ошириш йўлга қўйилмоқда ва айни кунда заъфароннинг Италиядан олиб келинган пиёзлари экилмоқда.\nЖорий йилда 1,5 миллион АҚШ доллар миқдорида тўғридан-тўғри хорижий инвестиция киритиш ҳисобига 200 нафар доимий ва 7000 нафар мавсумий иш ўринлари яратиш режалаштирилган.\nТуманнинг географик жойлашиши ўта инвестицион, туристик жозибадор ва ички имкониятлари жуда катта. Бу борада олиб бораётган ишлар ҳам ўта қониқарсиз эканлиги таъкидланди. Чет элллик инвесторлар, сайёҳларни (туристларни) туманга жалб қилиш, тарихий, табиати гўзал гўшаларга, диққатга сазовор жойларда уларга шарт-шароитлар яратиш бўйича етарли иш олиб бора олмаётганлиги танқид қилинди. Туризмнинг эко, агро, соғломлаштириш, спорт, альпинизм туризм соҳаларида кўплаб ишларни амалга ошириш мумкин. Хизмат соҳаси бўйича кўплаб иш ўринлари яратиш имконияти мавжуд.\nБахмал туманининг қолоқ ҳудудга тушиб қолишида туманнинг тўртта сектори раҳбарининг айби катта эканлиги, келгуси чоракда мавжуд имкониятлардан тўлиқ фойдаланишини таъкидлади ва халқ депутатлари туман Кенгаши сессиясида туман сектор раҳбарлари бутун Бахмал халқидан кечирим сўради.\nСессияда сўзга чиққан туман ҳокими Муса Анорбоев “Аҳолининг яхши яшашга ҳаққи бор. Бунинг учун биз раҳбарлар билвосита ҳам, бевосита ҳам масъулмиз. Йил охиригача туманни «қизил» ҳудуд тоифасидан чиқарилишига ваъда бераман. Сектор раҳбарлари ва ўринбосарларим билан депутатлар ва фаоллар кўмак, таклиф ва истакларига асосан ўзгариш қиламан деб, халқимни ва муҳтарам Президентимизни ишонтираман” деб ваъда берди.\nСессияда Ўзбекистон Республикаси Олий Мажлиси Сенати аъзолари Холида Алимова ва Санобар Суярова, Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги директори Асаджон Ходжаев иштирок етди.


«Чўнтак адвокатлари»: сирлар фош бўлмоқда, қиёфалар...\n24.04.2019 14:19 0 5539\nЗангиоталик бир адвокат бир кунда 162 нафар одамга хизмат кўрсатибди?! Бу ҳақда «advokatnews.uz» ёзмоқда.\nТасаввурга сиғмас ҳолат, тўғрими?\nРост-да, бир кишига ўн дақиқа юридик маслаҳат берилгандаям 162 нафар одам учун 1620 дақиқа керак бўлади, бу — 27 соат деганидир?! Зангиоталик азаматнинг хизмати эса «юридик маслаҳат» беришдан иборат бўлмаган. У катта эҳтимол билан бир кунда шу-унча одамнинг терговида «қатнашган», айбланувчининг ҳуқуқларини зўр бериб ҳимоя қилган гўё. Ва шунга яраша гонорар ҳам олган (ҳар бир ишдаги «иштироки» учун беш юз минг сўм!). Гонорар сўзини қўштирноққа олмадик, чунки, бу факт!\nЎйлайсизки, о-ла, қулоққа тепманг, оғайни, одамлар амалда ҳеч нарса қилмаган адвокатга ҳақ тўлайдиган даражада аҳмоқ эмас, деб. Йўқ, гонорарни одамлар эмас, давлат тўлайди. Нега десангиз, фуқаронинг ҳимоя ҳуқуқи кафолатланган. Яъники, адвокат ёллашга имконияти бўлмаган одамга тегишли органнинг ўзи ҳимоячи топиб беради ва унинг хизмати ҳақи давлат томонидан қопланади. Маълумотларга қараганда, бунинг учун 2009 йилнинг 2018 йилгача давлат бюджетидан 75 миллиард сўм ажратилган экан. Мазкур маблағнинг мақсадли сарфланиши ўрганилганда юқоридаги манзара лоп этиб юзага чиқибди: зангиоталик адвокат 2 январь кунининг ўзида 162 нафар одамга хизмат кўрсатибди?!\nҲамма бало шундаки, бу рақам фақат давлат маблағлари ўмарилаётганини кўрсатмайди. Бу рақам 162 нафар шўрликнинг ҳимоя ҳуқуқи амалда таъминланмаганини ҳам англатади. Яъники, терговчи «билганини қилиб», ишни якунлагач, ўзига қарашли «чўнтак адвокатини» чақиради-да, «дело»га имзо қўйдириб олади. Тамом — ҳаммаси тўғри, ҳаммаси қонуний. Қани, ҳимоя ҳуқуқинг бузилганини исботлаб кўр-чи?! (Суд жараёнида эса вазият бироз бошқачароқ: унда ҳимоячининг иштироки шарт. Бироқ «ёруғлик» кутиш маҳол: унга «ҳимояси» остидаги судланувчининг тақдиридан кўра вақт ўтиши муҳим, гонорари нақд!)\nКўряпсизки, бундай «фаол» адвокат давлатгаям, жамиятгаям кони зарар. Бунақа нусхалар мамлакатимизда битта эмаслиги инобатга олинса, келтирилаётган зарар кўламини тасаввур қилиш қийин эмас. Энг даҳшатлиси, бунда «чўнтак адвокатлари»га «иш» топиб бераётган ҳуқуқ-тартибот идоралари ходимларининг ҳам «муносиб ҳисса»си бор.\nБунга чек қўйиш учун Адвокатлар палатаси қандай чора-тадбирлар кўрмоқда?\nБош прокуратура нима дер экан?\nБу энди алоҳида мақола мавзуси.\nБош прокуратура Адвокатлар палатаси чўнтак адвокатлари давлат маблағлари


ZiyoNET › Иқтидорли ёшлар › Қўзиев Олмосбек Анвар ўғли\nЙўналишлар: Фан, Физика, Экология\nФамилия, исм-шарифи; Қўзиев Олмосбек Анвар ўғли\nТуғилган йили, куни ва жойи:1994йил 8 июнь Қашқадарё вилояти Косон тумани Мудин қишлоғи\nТаҳсил олган/олаётган олий таълим муассасаси:Қарши муҳандислик иқтисодиёт институти\nФаолият йўналиши: Энергетика факультети, “Иссиклик энергетикаси” йўналиши\nҚўзиев Олмосбек Анвар ўғли 1994 йил 8 июнда Қашқадарё вилояти Косон тумани Мудин қишлоғида зиёлилар оиласида туғилган. миллати ўзбек.\nБолалигидан билимга чанқоқ, қизиқувчан, интилувчан ва ўз устида ишлашга ҳаракат қилар эди. 2001 йил Қашқадарё вилояти Косон тумани 15-сон умумий ўрта таълим мактабининг 1–синфига ўқишга қабул қилинди.\nМактабда таҳсил олиш даврида илмга чанқоқлиги, намунали хулқи, илм–фан соҳасидаги янгиликларга қизиқиши билан устозларининг ҳурмат–эътиборига сазовор бўлди. Мактабда ўқиш давомида математика, физика, тарих инглиз тили бўйича ўтказилган фан олимпиадаларининг вилоят босқичларида фаол иштирок этиб, фахрли ўринларни эгаллашга муяссар бўлди. Шунингдек мазкур даргоҳда ўтказилган турли хил маънавий ва маърифий тадбирларда фаол иштирок этиб, устозлари ва тенгдошлари олқишларига сазовор бўлди.\n2010 йил мактабни aъло баҳолар билан тугатиб, Косон хизмат курсатиш касб-ҳунар коллежига ўқишга кирди. Ўқишим мобайнида физика фан олимпиадасининг туман босқичида фахрли 1-ўринни эгаллади. Шунингдек, кўплаб кўрик танловларда иштирок этди.\n2013 йил коллежни тамомлаб, Қарши муҳандислик иқтисодиёт институтининг энергетика факультети 5310100–“Иссиклик энергетикаси” таълим йўналишига давлат гранти асосида ўқишга қабул қилинди. Институтда таълим олишим билан бир қаторда, “Камолот” ЁИҲ томонидан ташкил этилаётган турли тадбир ва танловларда ҳам фаол иштирок этмоқда.Ўқишдан бўш вақтларида турли хил курсларга қатнашиб, ўз билимларини мустаҳкамлаб бормоқда.\nБўш вақтларида спортнинг футбол, шахмат турлари билан шуғулланади. Тил ва компьютер билимларини янада мустаҳкамлаб, немис тилини ўрганишнинг энг юқори даражасига етишишни ўз олдига мақсад қилган.\nКелажакдаги энг олий мақсади – Энергетика соҳасида тўлиқ ва мукаммал билимли, чет тилларида эркин сўзлаша оладиган ва юртимиз тараққиётини янада юксак даражаларга кўтара оладиган баркамол шахс бўлиб етишишдир.


АБДУСАЛОМОВ Мирзо-Улуғбек Элчиевич\n1952 йилда туғилган, олий маълумотли - Тошкент давлат университетини тамомлаган. Мутахассислиги - ҳуқуқшунос, юридик фанлар номзоди. Ўзбекистонда хизмат кўрсатган юрист. 1995-2004 йиллар мобайнида Ўзбекистон Республикаси Олий хўжалик судининг раиси, 2004-2005 йилларда Ўзбекистон Республикаси Конституциявий суди раиси бўлиб ишлаган. 2005 йил 7 майдан буён Ўзбекистон Республикаси Марказий сайлов комиссиясининг Раиси лавозимида фаолият юритиб келмоқда.\n1979 йилда туғилган, олий маълумотли - Тошкент давлат юридик институтини тамомлаган, мутахассислиги –ҳуқуқшунос. Меҳнат фаолиятини 2000 йилда Ўзбекистон Республикаси Адлия вазирлигида катта маслаҳатчиси лавозимида бошлаб, бир қатор масъул лавозимларда, 2006-2014 йилларда Ўзбекистон Республикаси Президенти девони инспектори, етакчи инспектори, 2014-2019 йилларда Ўзбекистон Республикаси Президенти девони Олий Мажлис, сиёсий ва жамоат ташкилотлари билан ҳамкорлик қилиш хизмати Сиёсий партиялар билан ҳамкорлик қилиш шўъбаси мудири, Сиёсий-ҳуқуқий масалалар хизмати Суд-ҳуқуқ соҳасидаги қонунчилик шўъбаси мудири, Ўзбекистон Республикаси адлия вазирининг ўринбосари, биринчи ўринбосари лавозимларида фаолият олиб борган. 2019 йил 23 июлдан Марказий сайлов комиссияси раисининг ўринбосари лавозимига сайланган.\n1971 йилда туғилган, олий маълумотли - Самарқанд давлат университетини тамомлаган. Мутахассисилиги ҳуқуқшунос. 1-даражали адлия маслаҳатчиси, юридик фанлар доктори. Ўзбекистон Республикаси Адлия вазирлиги қошидаги Юристлар малакасини ошириш маркази директорининг ўқув-услубий ва илмий ишлар бўйича биринчи ўринбосари лавозимида ишлаган. 2019 йилда Ўзбекистон Республикаси Марказий сайлов комиссиясининг доимий асосда ишловчи аъзоси, жорий йил 19 сентябрдан Ўзбекистон Республикаси Марказий сайлов комиссияси котиби, Котибият раҳбари этиб сайланди.\n1960 йилда туғилган, олий маълумотли - Тошкент давлат университетини тамомлаган. Мутахассислиги - журналист. Тошкент вилояти «Маънавият ва маърифат» маркази, «Маҳалла» жамоат фонди раҳбари, Ўзбекистон ногиронлар жамияти раиси лавозимларида ишлаган. 2014 йилда Ўзбекистон Республикаси Марказий сайлов комиссиясининг аъзоси этиб сайланган. 2015 йил 3 февралдан Ўзбекистон Республикаси Марказий сайлов комиссияси котиби, жорий йил 19 сентябрдан Марказий сайлов комиссиясининг доимий асосда ишловчи аъзоси сифатида фаолият юритиб келмоқда.\n1959 йилда туғилган, олий маълумотли - Тошкент давлат университетини тамомлаган, мутахассислиги - ҳуқуқшунос. Кўп йиллар мобайнида прокуратура органлари тизимида масъул лавозимларда, 2010 йилдан Ўзбекистон Республикаси Бош прокуратураси Матбуот хизмати раҳбари, жамоатчилик билан алоқалар ва ҳуқуқий ахборот бўлими бошлиғи вазифасида фаолият юритган. 2018 йилда Ўзбекистон Республикаси Марказий сайлов комиссиясининг аъзоси этиб сайланган. Шу йил 4 майдан Ўзбекистон Республикаси Марказий сайлов комиссияси Раисининг ўринбосари, 2019 йил 23 июлдан Марказий сайлов комиссиясининг доимий асосда ишловчи аъзоси сифатида фаолият юритиб келмоқда.\n1965 йилда туғилган, олий маълумотли - Андижон пахтачилик институтини, Ўзбекистон Республикаси Президенти ҳузуридаги Давлат ва жамият қурилиши академиясини тамомлаган. Мутахассислиги-муҳандис-механик. Андижон вилояти ҳокимлигининг ташкилий-назорат гуруҳи бош мутахассиси вазифасида меҳнат қилган. 2019 йил 24 августдан Ўзбекистон Республикаси Марказий сайлов комиссиясининг доимий асосда ишловчи аъзоси этиб сайланган.\nАХМЕДОВА Ферузахон Солижоновна\n1957 йилда туғилган, олий маълумотли - Андижон давлат педагогика институтини тамомлаган. Мутахассислиги - математика ўқитувчиси. 2007 йилда Ўзбекистон Республикаси Марказий сайлов комиссиясининг аъзоси этиб сайланган.\n1955 йилда туғилган, олий маълумотли - Тошкент давлат университетини тамомлаган. Мутахассислиги - ҳуқуқшунос. 2001 йилда Ўзбекистон Республикаси Марказий сайлов комиссияси аъзоси этиб сайланган.


Zamon Японияда рўй берган зилзила қурбонлари сони ортмоқда – Zamon\nВидеорепортаж\t15-02-2021, 22:16 52\nЯпонияда рўй берган зилзила қурбонлари сони ортмоқда\nМаълумотларга кўра, Фукусима, Мияги префектуралари ва бошқа бир қанча ҳудудлар аҳолиси жабр кўрган. Ҳалок бўлганлар ҳақида маълумот йўқ. Шунингдек, зилзила оқибатида 900 мингга яқин уй электр қувватисиз қолган.\nШошилинч хизматлар хабарига кўра, зилзиладан Фукусима, Мияги, Ибараки, Тотиги, Сайтама, Тиба, Канагава ва Гумма префектураларида 104 киши жабрланган. Уларнинг кўпчилиги йиқилиб тушиш оқибатида шикастланган.\nЭслатиб ўтамиз, Япония шимоли-шарқида 7,3 магнитудали зилзила 13 февраль, шанба куни соат 23:08 да (Тошкент вақти билан соат 19:08) Тинч океанидаги Фукусима префектураси ҳудудида юз берди. Зилзила ўчоғи 55 км чуқурликда жойлашди, ер силкинишлари Токиода ҳам сезилди.\n(+276) — 7 ҳудудда коронавирус аниқланди. 28 нафар бемор ўта оғир аҳволда\nЮртимизнинг 10 та ҳудудида жами 226 кишида коронавирус аниқланди\n“Самарқанд ҳудудий электр тармоқлари корхонаси” акциядорлик жамияти раҳбари ўзгарди\nТошкент вилояти йўлларида тезликни меъёридан оширганлар сони қанча?


Термизда ХII Ал Ҳаким ат Термизий хотира турнири бўлиб ўтади\n18:48 / 23.12.2015\n2015 йилнинг 25 декабрь куни Термиз шаҳрида 11- бора ташкил этилаётган Ўзбекистон Республикаси Президенти соврини учун Ал Ҳаким ат Термизий хотира турнири ўз ғолибларини аниқлайди. Бу ҳақда Халқаро кураш ассоциацияси (IKA) матбуот хизмати хабар қилди.\nМазкур нуфузли турнир 1993 йилдан бери мунтазам равишда ҳар икки йилда бир ўтказиб келинмоқда. Ўтган давр мобайнида дунёнинг 100 га яқин давлатидан ташриф буюрган 700 нафардан зиёд полвонлар спортнинг кураш тури бўйича Термиз гиламларида куч синашди.\nАввалги мусобақалардан фарқли равишда, ташкилий қумита қарорига асосан, бу йилги беллашувларда фақатгина ўзбекистонлик спортчилар қатнашади.\nБеллашувларда ҳар бир вилоятдан 4 нафардан, мезбон Сурхондарё вилоятидан 10 нафар ҳамда Кураш бўйича Ўзбекистон терма жамоаси аъзолари тўлиқ таркиби куч синашишади.\nТаъкидлаш жоизки, мусобақа жорий йилнинг баҳор фаслида ўтказилиши лозим эди. Бироқ Сурхондарё вилояти ҳокимлиги томонидан тегишли ташкилий ишлар ўз вақтида амалга оширилмагани сабабли мусобақа йил сўнгига қадар қолиб кетди. Натижада қисқа муддат ичида беллашув ташкиллаштирилиб, унда хорижлий спортчиларнинг иштироки таъминланмай қолди.


Сайлов участкаларида барча шароитлар муҳайё | "Адолат" СДП\nСайлов участкаларида барча шароитлар муҳайё\nБугун эрта тонгдан Ширин шаҳри фуқаролари ҳам мамлакат тақдирида муҳим аҳамиятга эга сайловда иштирок этишни бошлаб юборишди. Хусусан 8-Феруз сайлов участкасидаги жараёнлар фикримизнинг яққол исботи сифатида гавдаланмоқда:\nШахзод Дилшодов, сайловчи:\n-Бугунги кун менинг ҳаётимда муҳим аҳамият касб этмоқда. Яъни, мен сайловда илк маротаба иштирок этаётган ёшлардан бириман. Ўз ҳуқуқларимдан фойдаланган ҳолда муносиб деб билган номзодимга овоз бердим. Сайлов участкасига ташрифим чоғида барча шарт-шароитлар муҳайё этилганига гувоҳ бўлдим. Хатто, байрамона безатилган янги йил арчалари кўзни қувнатади. Қорбобо-қорқизлар, куй-қўшиқ ижро этаётган санъаткорлар биз сайловчиларга юқори кайфият улашмоқда.


Ўтамиш ҳожи ва унинг «Чингизнома» асари ҳақида\n«Чингизнома» Олтин Ўрда ва Қозоғистоннинг кўҳна тарихидан, аниқроғи XIII—XVI асрлардаги тарихидан ҳикоя қилувчи қимматли тарихий асарлар жумлаендан ҳисобланади. Лекин асар ҳозиргача жуда нам ўрганилган, тадқиқотчи олимлар унинг факт ва маълумотларидан деярли баҳраманд бўлишмаган. Бунинг асосий сабаби асарнинг кам нусхада етиб келганлигидадир. Бизга маълум бўлишича, «Чингизнома» нинг фақат битта нусхаси сақланиб қолган, холос. Ўша яккаю ягона нусха ҳозир Ўзбекистон Фанлар Академияси Шарқшунослик институти кутубхонасида 1552/V рақам билаи сақланмоқда. У бошқа олтита асар билан бирга муқоваланган. Бу асарлар орасида хивалик машҳур тарихчи олим Абулғозихониинг «Шажарайи тарокима» («Туркман халқининг шажараси») деган машҳур асари ҳам бор. Лекин, афсуски, «Чингизнома» нинг бу нусхаси тўлиқ эмас. Воқеалар баёни машҳур Олтин Ўрда хони Тўхтамишхон тарихи билан узилиб қолган.\n«Чингизнома» бир вақтлар Хоразмда ҳукмронлик қилган шайбонийлардан Эш султон (1558 йили ўлдирилган)нинг топшириғи билан XVI асрнинг биринчи ярмида ёзилган. Бу ҳақда муаллифнинг ўзи асар муқаддимасида батафсил гапирган.\nАсар муаллифи Ўтамиш хожи ҳақида жуда кам маълумотга эгамиз. Унинг ҳақида фақат қуйидагилар маълум. Отаси мавлоно Муҳаммад Дўст ўзига тинч ва нуфузли одамлар жумласидан бўлиб, шайбонийлардан Илборсхоннинг саройида хизмат қилган. Ўтамиш хожининг бобоси эса ўз вақтида шайбонийхонлардан Ёдгорхоннинг хизматида бўлган. Ёдгорхоннинг улуси Сирдарёнинг қуйи оқимида жойлашган бўлиб, хоннинг ўзи XV асрнинг 80-йилларида Шайбонийхон билан бўлган тунги тўқнашувда ҳалок бўлган. Ўтамиш хожининг ўзи ҳам Илборсхон саройида мунший (котиб) бўлиб ишлагани маълум. Олим ҳақида ҳозирча бошқа бирор нарса дейиш қийин.\n«Чингизнома» ҳақидаги дастлабки маълумотни Е. Ф. Каль (1863—1891), В. В. Бартольд ра А. В. Валидийлар беришган. Ҳар учала олим ҳам «Чингизнома» ни диққатга сазовор асар деб баҳолаганлар. Лекин шуни алоҳида айтиб ўтмоқчиманки, «Чингизнома» ни ўрганиш борасида қозоғистонлик шарқшунос олим, марҳум В. П. Юдиннинг хизмати салмоқли бўлди. Олим бу асарни рус тилига таржима қилиб, нашр этди (1992), «Чингизнома» материаллари асосида бир неча муҳим илмий мақолалар ёзди.\nҲа, ҳақиқатан ҳам, «Чингизнома» диққатга молик муҳим тарихий асар бўлиб, асосан ривоятлар, муаллифнинг эшитган- уққанлари ва кўрганлари асосида ёзилган. «Тарихий китоблардан, — деб ёзган эди академик Бартольд, — Ўтамиш хожи фақат айрим хонларнинг номини қайд этган, холос. Хонлар ҳақида батафсил маълумот тополмаган... Ўтамиш хожи ўтган замонлар ҳақида билимдон одамлардан сўраб-суриштириб кўп ривоятлар тўплаган ва тез фурсат ичида ўзи ҳам ривоятларни яхши билувчи киши сифатида танилган». Хулласи калом, Ўтамиш хожи ўзига керак бўлган ривоятларни қунт билан битта-битталаб йиғиб, Дашти қипчоқ ва Қозоғистон тарихидан катта фактик материал тўплади. Лекин улардан фойдаланганда танқидий услубга амал қилди, ривоятларни бирма-бир ақл тарозисида тортиб, сўнг китобига киритди. «Уларнинг (Олтин Урда хонларининг — Б.А.) кечмишини ўрганиш борасида менда катта хоҳиш-интилиш бўлгани сабабли, — деб ёзади «Чингизнома» муаллифи, — фалон ерда тарих ривоятларини яхши билган кекса одам борлигини эшитгудай бўлсам, тўхтовсиз унинг ҳузурига бордим ва сўраб-суриштириб, ҳақиқатни билиб олдим, эшитганларимни бирма-бир ақл тарозусида тортиб, маъқулларини хотирамда сақладим, маъқул бўлмаганларини рад этдим». Ўтамиш хожига маълумот берганлар орасида савдогарлар, сайёҳлар, аслзодалар ва ҳатто хонлар ҳам бўлган. Бу хусусда муаллиф юқорида номи зикр этилган Илборсхонни алоҳида тилга олади. «У ривоятларни жуда яхши билар эди», — деб эслайди Ўтамиш хожи унинг ҳақида. Ўтамиш хожига тарих ривоятларини йиғишда яқиндан ёрдам берганлар орасида Султон Ғози султон хизматида бўлган хожитархонлик (астраханлик) хожи Ниёз, хитой-қипчоқ қабиласига мансуб бўлган Бобо Алибийлар ҳам бўлишган. «Бир сўз билан айтганда, — дейди Ўтамиш хожи пировардида, — хитой-қипчоқ қабиласидан чиққан ва илгари хожитархон хони Абдулкаримхоннинг катта бекларидан бўлган Бобо Али хожаси, яъни ўша Абдулкаримхон вафотидан кейин Маккаи Мукаррамани бориб зиёрат қилиб, хожи бўлиб қайтди. Шундан кейин у Султон Ғозихоннинг хизматига кирди. Султон Ғозихон ҳам тарих ривоятларини яхши кўрарди. Шу сабабдан хон ҳазратлари мендан сўрадилар: «Айтишларича, Тўхтамишхон Ўрусхон даргоҳидан қочиб бориб бу ерга келганмиш. Бу қандай юз берди?» Банда ўша Бобо Али хожидан Эшитганларимни унга ҳикоя қилиб бердим».\n«Чингизнома» муаллифи ҳақида яна қуйидагилар маълум. У Хоразм ва Олтин Ўрданинг жанубий вилоятлари, хусусан Каспий денгизи соҳилидаги юртлар ва Волганинг қуйи оқимида жойлашган вилоятлар бўйлаб кўп саёҳат қилди. Бу ерда у нафақат тарихий, балки жўғрофий маълумотлар ҳам йиғди. Масалан, Олтин Ўрда хони Беркахон билан Дарбанд (Озарбайжон)га бостириб кирган Элхон Ҳалокухон қўшинлари ўртасида бўлган уруш ҳақида батафсил ҳикоя қилади. Шу билан бирга диққатга сазовор мана бу маълумотларни ҳам келтиради: «Қулзум (Каспий) денгизи соҳили бўйлаб юрилганда, кўплаб дарё ирмоқлари ва кўрфазларига дучкеласиз. Йўл ўша дарё ирмоқлари устидан ўтади. Уша ерда кўплаб қум уюмларидан ҳосил бўлган баланд-паст тепаликларга дўчор келасиз. Бу ерларни Қир мачақ деб аташади. Банда ўша ерларни бориб кўрганман».\nАйрим ўринларда олим Эш султоннинг оғаси Дўст султоннинг (у ҳаммаси бўлиб Хоразмни бир йил — 1557—1558 йили идора қилган) эсдаликлари (дафтари)га суянган. Биз буни Беркахон билан Ҳалокухон қўшинлари ўртасида Дарбандда бўлиб ўтган урушга бағишланган бобда яққол кўрамиз. Бу ерда хусусан бундай дейилган: «Баъзи тарихчиларнинг айтишларича, ўша урушда Ҳалокухоннинг ўзи шахсан иштирок этган. Унинг қўшини тор-мор этилган, Ҳалокухоннинг ўзи бўлса ҳалок бўлган. Бироқ, унинг ўша урушда ҳалок бўлганини ҳеч ким билмайди. Лекин ҳазрати олийлари Дўст султоннинг тарихида бундай дейилган: «Уша урушда ҳалок бўлган қўшин хусусида қайғу чекиб, у (Ҳалокухон — Б. А.) оғир дардга чалиниб, ётиб қолди ва орадан икки ой ўтгандан кейин вафот этди». Яна бир мисол. Туғлуқ Темур (шахсини аниқлаб бўлмади. Шайбон ўғилларидан бири Мергандан туғилган бир набираси Туға Темур деб аталган. Ушами ёки бошқасими, ҳозирча бу ҳақда аниқ бир нарса дейиш қийин) ҳақидаги ҳикоятда мана бу сатрларни ўқиймиз: «Султонлар ифтихори олий ҳазрат Дўст султоннинг хотира дафтарида ёзилганки, мазкур Туға Темур улуғ подшоҳ бўлган ва Самарқанд билан Бухорони идора қилган».\n«Чингизнома» нинг манбалари мана шулардан иборат.\nЭнди асарда келтирилган муҳим ва диққатга сазовор тарихий маълумотлардан айримларини келтирамиз. Бу маълумотлар баъзида учраб турадиган воқеаларга бир тарафлама баҳо бериш ҳолларини ҳисобга олмаганда, ўта муҳим ва қимматлидир.\nМаълумки, Бердибек ҳукмронлиги (1357—1361) дан кейин Олтин Ўрдада феодал ва тожу тахт учун кураш ниҳоятда кучайди. Ўтамиш хожи бу ҳақда мана бу маълумотларни келтиради: «Жонибекхоннинг (Ўзбекхоннинг ўртанча ўғли; 1341 — 1357 йилларда Олтин Ўрда хони) онаси Тайдули бегим Мангутой Хизрхонни чақиртириб олиб, Сарой Берка мамлакати тахтига ўтқазди». Хўш, бу Хизрхон дегани ким бўлди ўзи? «Чингизнома» муаллифи уни «Шайбон наслидан бўлган Мангутойнинг ўғли ва Хизр ўғлон деб атардилар ва Соинхон (Ботухон) унга (Мангутойга) Оқкўл деган ердан улус тайин қилган эди», дейди. Энди Хизр ўғлоннинг отаси Мангутойнинг шахсини аниқлайлик. Машҳур Эрон тарихчиси Рашидиддиннинг берган маълумотларига кўра, Шайбоннинг ўғиллари орасида Мангутой дегани ҳам бўлган. Рашидиддин хусусан бундай деб ёзади: «Шайбоннинг учинчи ўғли Қадақ. Унинг бир ўғли бўлган — исми Тўла Буқа. Мазкур Тўла Буқанинг икки ўғли бўлган. Тўнғичи Мангутой, кенжатойи Тумон Темур». Лекин Хизр ўғлоннинг Мангутойнинг ўғли эканлиги ҳақида маълумот учратмадик. Аммо, нима бўлганда ҳам, Олтин Ўрда хонлари орасида Хизр номли хоннинг ўтганлиги маълум. У ҳақиқатан ҳам Шайбон наслидан бўлиб, Иброҳим ўғлоннинг ўғлидир ва XIV асрнинг 60—70-йилларида Олтин Ўрданинг ижтимоий-сиёсий ҳаётида катта роль ўйнаган шайбоний хонлардан бири бўлган. Умуман олганда, Ўтамиш хожининг Бердибекдан кейин Олтин Ўрдада ҳокимият шайбонийлар қўлига ўтганлиги ҳақидаги бу маълумоти ўта муҳимдир.\nМаълумки, Шайбон оғаси Ботухоннинг Русия, Қрим ва Шарқий Оврупо мамлакатлари устига қилган ҳарбий юришлари (1234—1238, 1239—1240) да фаол иштирок этган. Бу воқеалар Рашидиддиннинг юқорида тилга олинган китобида умумий тарзда қисқача баён этилган. «Чингизнома» да эса бу хусусда келтирилган маълумотлар бирмунча кенг бўлиб, орасида янгилари, шунингдек Рашидиддин келтирган маълумотларга аниқлик киритувчи далиллар ҳам бор. Бир-икки мисол келтирамиз. Рашидиддин Шайбоннинг биродарлари Бучак ва Бўри билан биргаликда 1238 йили Қримга қилган юриши ва ўшанда Татқор қалъасини (Қримнинг мустаҳкам қалъаларидан бири) тасарруфига киритгани ҳақида ҳикоя қилади. Ўтамиш хожи Шайбоннинг ўша йили Қримнинг яна бир мустаҳкам қалъаси — Қирқёрни қамал қилгани ва узоқ вақт давом этган жанглардан сўнг ишғол қилгани ва уни олишда ишлатган ҳарбий найранги ҳақида қизиқ маълумот келтиради: «Шайбонхон қамал муддати чўзилиб кетгач, охири амирларга ва қўшинга: «қорон- тутушиши билан то эрта тонгга қадар овоз чиқариши мумкин бўлган идишларни бир-бирига уриб овоз таратинглар», деб буюрди. Шу зайлда аскарлар ўн кун мобайнида кечаси билан тақир-туқир қилиб, қалъа аҳлининг қулоғини кар қилдилар. Бир гуруҳ аскарлар шу иш билан банд бўлиб турганда, нақбчилар (зовур қазувчилар, ер ости йўли қурувчилари) чор тарафдан қалъа дарвозаларига қараб нақб қазидилар. Натижада қамалдагиларнинг қулоғи кар бўлиб, чўқмоқ, теша ва кетмон овозини эшитмай ғафлатда қолдилар». «Нақбларнинг қолдиғи ҳозир ҳам кўзга ташланиб турибди», — дейди Ўтамиш хожи. Муҳими шундаки, Шайбонхон Қримда бир эмас (Татқор), балки икки қалъа (Қирқёр)ни забт этган. Қозоғистонлик олима М. X. Абусеитова ўзининг «Чингизнома» нинг русча нашрига ёзган изоҳларида Қирқёр Чўфит қалъа номи билан машҳур бўлганлиги ва унинг Бахчасарой атрофида жойлашиб, 1299 йили туманбоши Мамай тарафидан вайрон этилганлигини айтади.\nШайбон Ботухоннинг Келор, Бошқирд ва Булор (Булғор)га қилган юришида ҳам иштирок этган ва жангларда ўзини яхши тарафдан кўрсатган. Бу ҳйқда Ўтамиш хожининг мазкур асарида муҳим маълумотлар учратамиз. Муҳими шундаки, китобда мазкур вилоятлардан бошқа янги бир вилоят — Улоқ вилояти ҳам тилга олинган. Поляклар ва можарлар (венгерлар) мамлакати Келар (Қодар) деб аталган. Буни мутахассис олимлар яхши билишади. Улоқ эса — бу мўғуллар 1239 йили забт этган Улокут бўлиши мумкин. Ўтамиш хожининг мана бу ахбороти ҳам диққатга сазовордир. У бундай деб ёзади: «Шундан кейин Шайбонхон Керол вилояти устига қўшин тортди. Керол — катта вилоят. Уни ишғол қилиш учун кўп уруш бўлди. Охир-оқибатда Шайбонхон уни забт этди ва ўз пойтахтига айлантирди. Шайбонхон ўша вилоятда вафот этди».\nОлтин Ўрда ва Қозоғистон тарихини ўрганувчилар учун хон Бердибек вафотидан кейин Дашти қипчоқда юз берган ижтимоий-сиёсий воқеалар ҳақида «Чингизнома»да келтирилган мана бу маълумот ҳам ўта муҳимдир. «Унинг (Бердибекнинг — Б. А.) замонида, — деб ёзади Ўтамиш хожи, — фитна ва қўз- ғолонлар кўп бўлди. Қиёт қабиласига мансуб бўлмиш [туман- боши] Мамай қўшиннинг ўнг қанотини олиб, ўзига тобе қабилалар билан Қримга кетиб қолди. Жир Хутлининг ўғли Денгиз Буқо эса унинг сўл қаноти билан Сирдарё соҳилларига кўчиб кетди. Бердибекхен Сарой Беркада фақат ичкилар (хон хизматчилари) билангина қолди. У уч йил Сарой Беркада хон бўлди, сўнг ўша ерда вафот этди».\n«Чингизнома»да келтирилган маълумотларнинг муҳимларидан яна бир-иккитасини келтирамиз. Булардан бири — Дашти қипчоқда ислом динининг шойиъ бўлиши, унинг вақти ҳақидаги маълумотдир. Маълумки, кўпчилик тарихчиларнинг, ўтмишдагиларнинг ҳам, ҳозиргиларнинг ҳам фикрича, ислом бу улкан мамлакатда XIV асрнинг биринчи ярмида, яъни Ўзбекхон тахтда ўлтирган йиллар (1312—1342) да тарқалган. Ўтамиш хожи бу ҳақда бошқача, эътиборга молик фикр айтган. Унинг сўзларига қараганда, бу катта тарихий воқеа Ўзбекхондан қарийб 60—70 йил муқаддам, яъни Беркахон замонида юз берган. «Дашти қипчоқ мамлакати Беркахонга бўйсунгамдан кейин, — деб ёзади Ўтамиш хожи, — у динсизларнинг кўпчилигини ислом динига киргизди. Лекин Беркахон вафот этгандан кейин улар яна диндан чиқиб, эски аслига қайтдилар». Бундан Дашти қипчоқ халқи орасида ислом динини шойиъ этишга уриниш Ўзбекхондан 60—70 йил муқаддам юз берган, деган хулоса қилиш мумкин.\nЯна бир факт. Жўчихон билан отаси Чингизхон ўртасидаги муносабат, анниқса ҳар иккалаларининг умри охирида қандай кечганлиги ҳақида тарихий китобларда ҳар хил фикр айтилган. «Табақоти Носирий» (тахм. 1260 йилда ёзилган) китобининг муаллифи қози Минҳожиддин Жузжоний (1193 йилда туғилган) бундай деб ёзади: «Жўчихон қипчоқ чўлининг об-ҳавоси ва сувларини кўриб, фазоси кенг, об-ҳавоси ёқимли, суви ширин, яйловлари кенг бунақа мамлакат дунёда йўқ, деб ҳисоблади ва кўнглидан отасига қарши исён кўтариш хаёли кечди ва яқин кишиларига деди: «Чингизхон ақлдан озибди, чунки кўп одамларни ўлдириб, мамлакатларни вайрон қилмоқда. Фикримча, уни овга маҳлиё қилиб, ўлдириш лозим. Сўнг Султон Муҳаммад Хоразмшоҳ билан яқинлашиб, давлатимизни равнақ топтиришимиз ва мўмин-мусулмонларни қўллаб-қўлтиқлашимиз зарур». Муаллиф сўзида давом этиб, Жўчихоннинг нияти ва режаларини Чиғатойхоннинг отасига етказганлигини, Чингизхоннинг эса фитнанинг олдини олиб, бир гуруҳ одамларни Жўчихон ўрдасига жўнатганлигини ва фитначи ўғлини бир ёқлик қилганлигини таъкидлайди. Ота-бола ораси яхши бўлмаганлигини Рашидиддин ҳам айтган. У хусусан бундай деб ёзади: «Хоразм фатҳ этилгандан кейин Жўчихон Ардиш (Иртиш — Б. А.) бўйларига қараб йўл олди ва бориб уғруқ ўрдусига қўшилди. Бундан сал илгари Чингизхон Жўчига шимолий мамлакатлар, яъни Келор, Бошқирд, рус, черкас, Дашти қипчоқ ва бошқа мамлакатлар устига қўшин тортиш ва уларни бўйсундиришни буюрган эди. У эса бундан бош тортиб, ўз юртига кетиб қолгандан кейин Чингизхон беҳад дарғазаб бўлди ва деди: «Мен уни жазога тортаман, [бундан буён] мендан меҳр-шафқат кўриб бўлибди», деди. Сўнг Чингизхон Чиғатойхон ва Уғгдойхон бошчилигида унга қарши аскар юборди, лекин шу пайт Жўчихоннинг вафот этганлиги ҳақида мудҳиш хабар олинди». Шунга ўхшаш гап Маҳмуд ибн Валининг «Баҳр ул-асрор» китобида ҳам учрайди. Хоразмлик машҳур тарихчи Абулғозихон бу воқеа (Жўчихоннинг вафоти) отасининг ўлимидан (1227 йил 25 августда) олти ой аввал содир бўлганлигини айтади. Хўш, бу ҳақда «Чингизнома»да нима дейилган? Унда бу ҳақда мана бу гаплар ёзилган: «Жўчихон Чингизхоннинг тўнғич ўғли эди. Чингизхон унга катта қўшин бериб, Дашти қипчоққа тайин қилди ва жўнаб кетаётганда деди: «Майли, ўша мамлакат отларинг учун яйлов бўла қолсин. Унга Хоразмни ҳам қўшиб берди. Жўчихон Дашти қипчоққа жўнаб кетди ва унинг машҳур жойларидан бўлмиш Улуғтоққа келиб тушди. Кунлардан бир куни тоғда кийик овида отдан йиқилиб тушди ва бўйни синиб, қазо қилди». «Чингизнома» да келтирилган бу маълумотни батафсил изоҳлаб ўлтиришга эҳтиёж бўлмаса керак. Ҳаммаси ўз-ўзидан равшан. Биринчидан, «Чингизнома» нинг шарофати билан энди Жўчихон ўлган жойни аниқ биламиз — бу Улуғтоғ, Марказий Қозоғистонда жойлашган машҳур манзил экан. Жўчихоннинг айнан овда ўлганлиги масаласига келсак, бу масала ҳам тушунарли. Айнан ов феодал ҳукмдорлар учун ўз рақибларидан қутиладиган, уларни бир ёқлик қиладиган бир чора бўлган.\nХулласи калом, Ўтамиш хожининг «Чингизнома» асари Жўчи улуси ва Хоразмнинг ўрта асрлардаги тарихининг қоронғи тарафларини ёритишда муҳим манба ролини ўйнайди.